text:
“हम गाँव कभू नई लहुंटन,” भीमा सोडी कहिथे. “सांति ले रहे बर हमन अपन घर दुवार छोड़े रहेन, काबर के हम अपन पुस्तेनी गाँव मं जंगल वाले (नक्सलियों) अऊ जुडूम वाले (सलवा जुडूम मिलिशिया) दूनों ले परेसान रहेन.”
सोयम लिंगमा घलो कहिथे के वो हा घलो अपन गाँव भांडरपदर नई लहूँटे, जेन हा छत्तीसगढ़ के दंतेवाड़ा जिला मं हवय. “हमन उहाँ ले भाग आय रहेन...” वो अऊ भीमा छत्तीसगढ़ के तऊन 27 परिवार मन ले हंवय जेन मन अब आंध्र प्रदेश के पश्चिमी गोदावरी जिला के बुर्गमपाडु मंडल के चिपुरुपाडु मं रहिथें.
आंध्र प्रदेश के पूर्वी अऊ पश्चिमी गोदावरी जिला अऊ तेलंगाना के खम्मम अऊ वारंगल जिला के भीतरी इलाका मं बसे ये मन के बस्ती ह तऊन बस्ती मन ले एक ठन आय जेन हा सरन लेवइय्या (आईडीपी) मन के आय.
ये मन ले हरेक करा जुलुम के कोनो न कोनो कहिनी हवय. सुकमा जिला के कोंटा ब्लाक के ताड़मेटला गाँव के 30 बछर के रवि सोडी कहिथे, “2005 मं हमन अपन घर ला तेन बखत छोड़ देन जब हमर गाँव मं हमला होय रहिस...गाँव के सब्बो मन जंगल भाग गिन फेर मोर कका जेन ह वो बखत 30 बछर के रहिस, उहाँ फंस गे. वोला धर के मार दे गिस अऊ वो मन जम्मो गाँव ला आगि धरा दिन. डर के सेती हमन गाँव ला छोड़ देन अऊ इहाँ आ गेन.” सोडी अब खम्मम जिला के चिंतलापाडु गांव मं रहिथे.
छत्तीसगढ़ के सुकमा, दंतेवाड़ा अऊ बीजापुर जइसे जिला के सरहद ले लगे आदिवासी मन खासकर के गोंड (बस्तर मं मुरिया और आंध्र मं कोया) लंबा बखत ले खेती के बूता बर ये राज के सरहद पार जावत रहिन. हालाकि ये इलाका मं, राज के खिलाफ नक्सल आंदोलन अऊ 2005 मं छत्तीसगढ़ सरकार के सहयोग ले बने नक्सल विरोधी सलवा जुडूम सशस्त्र समूह के होत मारकाट के मंझा मं फंसे अब्बड़ अकन आदिवासी उहाँ ले भागे बर मजबूर होगे. ये लरई मं कतको अकन मन ला अपन पुस्तैनी जमीन अऊ जंगल गँवाय ला परिस.
बनेच अकन मन के कहना आय के वो मं नवा घर मं सुरक्षित हंवय अऊ वो मन ला उहाँ के किसान मन ले बनी-भूती मिल जावत हे. चिपुरुपाडु के रहैइय्या मुरिया आदिवासी आरती कलमू (19), मंगू ले बिहाव करे के बाद 2015 के पहिली महीना मं छत्तीसगढ़ के सुकमा जिला के बोडको गांव ले इहाँ आय रहिस.मंगू हा कच्छा 10 तक ले पढ़े हवय अऊ गाँव के स्कूल मं गुरूजी हवय, जिहां ले वोला 3 हजार महिना मिलथे. “मंगू पढ़े लिखे अऊ बढ़िया मनखे आय. वोला गाँव वाला मन इहाँ ले के आइन,” आरती कहिथे, काबर इहाँ लइका मन ला पढ़ाय बर कोनो नई रहिस. “इहां आके मंय खुस हंवव.”
एक ठन गैर सरकारी संस्था जेन हा स्वास्थ्य के मुद्दा ला लेके कम करत हे, तेकर अनुमान हवय के चिपुरुपाडु जइसने लगभग 2 सैकड़ा बस्ती मन मं कम से कम 50,000 सरन लेवेइय्या मन हंवय. ये बस्ती मन जंगल के बनेच भीतरी मं हंवय,जेकर ले इहाँ के रहैइय्या मन ले झगरा झन हो. आदिवासी मन जंगल के माहौल मं ढले हंवय, इहाँ वो मन ला खेती करे बर अऊ घर बनाय बर जमीन मिल जाथे. इहाँ के रहैइय्या मन घलो ये मन के खिलाफ नई यें काबर के ये मन के सेती ओ मन ला सस्ता मं मेहनती मजूर मिल जाथे. अऊ दूनो तरफ के भासा एकेच आय, जेकर ले बातचीत असान हे.
भीमा सोडी अऊ ओकर घरवाली सोडी मांगी घलो मजूर आंय. ये दूनो मिर्चा तोरथें, एकर रोजाना मजूरी 120 रुपिया मिलथे, फेर वो मन ला मजूरी मं मिर्चा ले ला पसंद हे - हर 12 किलो मिर्चा तोरे के पाछू वो मं ला 1 किलो मिर्चा मिलथे. ये दूनो मन कभू-कभू मनरेगा के बूता घलो करथें. ये मन के 2 झिन लईका हंवय, बेटी के नांव लच्छमी आय जेन ह 6 बछर के हे अ ऊ बेटा के नांव पोजा हे जेन ह 3 बछर के हे. ये मन धान अऊ मक्का जइसन फसल घलो कमाथें. भीमा कहिथे, “मंय इहाँ खुदेच अपन जमीन तियार करे हवंव.” वो हा एकर ले खुस दिखत रहिस फेर वो हा जेन जमीन तियार करे हे, वो हा कब्जा करे गेय वन भूमि आय, जेकर पट्टा ओकर करा नई ये.
दिगर मन सिरिफ फरवरी ले अप्रैल तक के मिर्चा तोरे के समे इहाँ आथें, फेर लहुंट जाथें. “हमन अपन रिस्तेदार मन करा रहत हवन ये सेती के कऊनो किसिम के काम-बूता मिल जाय. हमन छत्तीसगढ़ मं अपन गाँव मं फसल लू ले हवन अऊ हमन ला भरोसा हे के इहाँ हमन ला जमाई (निलगिरी) रुख काटे के बूता मिल जाही (एकर मालिक मन ले),” 12 लोगन मन के एक ठन गोहड़ी के एक मजूर हा बताथे (जेन हा अपन नांव नई बताय ला चहिस). वो अऊ ओकर दीगर संगवारी मन मिर्चा तोड़े के बूता करथें - ये मन ला मजूरी के रूप मं मिर्चा मिलथे, जेन हा अतक भीतर के आदिवासी इलाका मं खाय के महत्तम हिस्सा आय.
मांगराज सोडी जेन ह ये मन के कुछेक मजूर मन ला बलाय रहिस. तेन हा कहिथे, “मंय10 बछर पहिली इहाँ आय रहेंव, मोर उमर 12 बछर ले जियादा नई रहिस, वो बखत एक ठन आश्रम स्कूल मं कच्छा सातवीं मं पढ़त रहेंव.मंय एकर सेती स्कूल छोड़ देंय काबर के परिवार मं मोर मदद करे मं कोनो सक्षम नई रहिन, मं य दीगरमजूर के संग इहाँ आयेंव और इहाँ बस गेंय. मंय जंगल के कुछु जमीन ला साफ करके खेती करे ला सुरु कर देंय. मोला पता नई ये के जमीन कतक हे अऊ गांव मं हमर करा कतक जमीन रहिस.”
ये गांव के रहेइय्या एक दूसर मडकाम नंदा कहिथे, “सलवा जुडूम के लोगन मन जब दोरनापाल अऊ पोलमपल्ली गाँव के मन ला मारे-पीटे ला धरिन, त हमन उहाँ ले भाग के आ गेन. हमन पास के एक बस्ती तुमरपाल मं रहत रहेन, दू भाई समेत हम चार झिन इह आ गेन,” का तुमन लहुंट के जाना चाहत हो,मंय पुछेंव. “नहीं, कभू नहीं, काबर के ये हा बने जगा आय,” वो हा कहिस.
फेर बसाय गेय ये आदिवासी मन ला जमीन के मालिकाना हक अब तक ले नई मिले हे. मानवाधिकार संगठन मन डहर ले कतको सारा जमीनी स्तर के काम होय के बाद, आंध्र प्रदेश अऊ तेलंगाना सरकार ह ये मन ला राशन कार्ड, आधार कार्ड अऊ मतदाता कार्ड दे हवय. इहाँ के बस्ती मन मं पानी-बिजली के कोनो सुविधा नई ये. इलाज के सुविधा अ ऊ स्कूल घलो नई हे धन कमती हवय. मडकाम नंदा बताथे, “हमन ला चिपुरुपाडु ले कोंडापल्ली तक करीब ढाई कोस पइदल जाय ला परथे जिहां सोसायटी (सार्वजनिक वितरण प्रणाली) हावय.
चिपुरुपाडु ले करीब 10 कोस दुरिहा, पश्चिमी गोदावरी जिला के विंजाराम ग्राम पंचायत के एक गांव, जिनेलगुडा मं लगालगी 45 बछर के गंगी अपन घर के बाहिर रांधत रहिस. संझा के बखत आय अऊ सौर ऊर्जा वाला लेम्प ले अंजोर बगरे रहिस.ये घर हा मडकाम देवा के आय. वो हा बताथे वो हा नागलगोंडा के आय. ये गाँव हा दंतेवाड़ा जिला के दोरनापाल थाना के पास हवय. ओकर पहली घरवाली अऊ लईका मन अभू तक ले उहाँ काम करत हंवय. “हमर कोनो बच्चा नई ये,” गंगी बताथे. “फेर ओकर पहिली घरवाली ले दू बेटा अऊ एक बेटी हे.उहाँ हमर करा 4-5 एकड़ जमीन हे, जेन हा दूनो बेटा बर कम हे. साल 2002 मं, हमन मिर्चा तोड़े बर सबले पहिली कोंडापल्ली आयेन. एकर बाद लोगन मन ये जगा के बाबत बताईन. हमन ला ये जगा ह पसंद आगे, काबर के इहाँ खेत अऊ जंगल हे, एकरे सेती हम इहाँ बस गेन.”
जिनेलगुडा मं माटी ले बने नवा-नवा मकान के बस्ती मं हमर भेंट मडकाम दुले ले होईस. वो हा अपन छोट अकन मकान ला महिना भर पहिले बनाय रहिस. “हमन पहिले एक ठन जुन्ना गाँव बडलामाडी मं बस गे रहेन.वो जमीन ह उहाँ के बाशिंदा मन के रहिस.उहाँ हमर जमीन अऊ घर अब्बड़ दुरिहा-दुरिहा रहिस तेकरे सेती हमन इहाँ आ गेन. फेर हमर घर हा वन भूमि मं बने हे तेकरे सेती वन विभाग के अफसर मन इहाँ आवत रहिथें, वो मन हमन ला अपन मकान तोड़े बर कहिथें, लेकिन हमर करा कउनो दूसर ठौर जाय के जगा नई ये.”
मडकाम दुले ह हमर भेंट घाट कालुरु भीमाया ले कराइस, जेन ह (हमर जाय बखत) कुकुनुरू मंडल के विंजाराम ग्राम पंचायत के सरपंच चुने गे रहिस. “मंय छत्तीसगढ़ में कलमू भीमा अंव” वो हा हाँसत कहिथे, फेर आंध्र प्रदेश मं, मंय कालुरु भीमा बन गे हों, आंध्र प्रदेश सरकार ह मोर ये नांव दरज करे हवय!”
राज के खिलाफ नक्सल आंदोलन अऊ छत्तीसगढ़ मं सरकारी सहायता ले बने नक्सल विरोधी सलवा जुडूम सशस्त्र समूह के मारकाट के मंझा मं फंसे अब्बड़ अकन आदिवासी मन अपन पुस्तेनी जमीन अऊ जंगल ला गँवा दे हवंय
कलमू, जेन ह छत्तीसगढ़ के सुकमा जिला के एक ठन गांव के रहैय्या आय इहाँ वो बखत आय रहिस जेन बखत सलवा जुडूम के सेती ओकर गाँव के लोगन मन ला दोरनापाल के राहत सिविर मं मजबूर होके रहे ला परिस. वो हा महिना भर उही सिविर मं रहिस फेर उहाँ ले इहाँ आ गे.
कलमू अइसन अकेल्ला नो हे जेन ला बसाय जाय के बाद नवा नांव मिले हे. “वोती एल्मा देवा अऊ एती सेल्मा देवाया,” चिपुरुपाडु ले 8-10 कोस दुरिहा, खम्मम जिला के उपाका ग्राम पंचायत के चिंतलापाडु गांव के एक मोटियार मुचमुचावत कहिथे. “तेलगु में, देवा बदल के देवाया हो जाथे, लेकिन मोला कोनो परेसानी नईये अऊ मंय दूनो ले खुस हंवव.” एल्मा अपन घर लहूँटे ला नई चाहत हवय. “इहां सांति हे अऊ हम इहां खुस हवन...हमन जब छत्तीसगढ़ छोड़ेन त दूनों डहर [मिलिटैंट और मिलिशिया] ले अनुमति ले रहेन जेकर ले वो मन ये नई सोचेंव के हमन ओमन के कोनो एके के संग हवन.
इहाँ के रहैय्या मन के अनुमान के मुताबिक, चिंतलापाडु मं एक कोरी दू परिवार अबाद हंवय. ये सब्बो मन के नाता नक्सल प्रभावित सुकमा, दंतेवाड़ा अऊ बीजापुर जिला ले हवय. गाँव मन तक कोनो पक्का सड़क नई ये अऊ गांववाला मन ला रासन लाय बर डेढ़ कोस दूर नारायणपुरम जाय ला परथे.
चिंतलापाडु आके बसैइय्या मन ला कतको लड़े के बाद अब जाके राशन कार्ड, वोटर आईडी कार्ड अऊ आधार कार्ड मिले हवय, फेर वो मन अब तक ले पिये के पानी, सड़क, बिजली, इलाज अऊ सिच्छा जइसन मूलभूत सुविधा ले वंचित हंवय. इहाँ के पुलिस अऊ वन विभाग ह ये मन के खिलाफ मामला दरज करके रखे हवय, अऊ बलाय ले ये आदिवासी मन ला थाना जाना जरूरी होथे.
येमन मन कतको धीरे-धीरे, अऊ 2011-12 मं सलवा जुडूम खतम होय के बाद, छत्तीसगढ़ लहुंट चुके हंवय जब ओमन ला लागिस के अब घर लहुंटे मं कोनो खतरा नई ये. फेर इहाँ आके बसैइय्या दूसर आदिवासी मन ला सांति के वादा, फसल बर जमीन के एक ठन टुकड़ा अऊ नवा जगा मं दाना-पानी के कोनो किसिम के काम-बूता बहुतेच लगत हवय.
अनुवाद: निर्मल कुमार साहू


c: text/html

text:
रायपुर । भू-अभिलेख मन के कम्प्यूटरीकरण बर छत्तीसगढ़ सरकार ह भुईयां परियोजना म जनता ल खसरा अउ बी-वन (खतौनी) जइसे महत्वपूर्ण दस्तावेज ऑनलाइन उपलब्ध कराए के पक्का इंतजाम कर दे गेहे। मुख्यमंत्री डॉ. रमन सिंह के नेतृत्व म राज्य सरकार ह जमीन संबंधी लेन-देन अउ दस्तावेज मन के पारदर्शिता बढ़ाए बर अइसन कदम उठाइस हे। राज्य म लगभग बीस हजार गांव हवय। जेमा जस्व विभाग ह 19 हजार 131 गांव के नक्शा ल ऑन लाइन कर दिस हे। इहीं कड़ी म 19 हजार 460 गांव के खसरा अउ बी-वन ल घलो कम्प्यूटरीकृत कर ऑनलाइन कर दिस हवय।
राजस्व मंत्री प्रेमप्रकाश पाण्डेय ह शनिवार के बताइस कि कोनो भी व्यक्ति कहीं ले भी अपन जमीन संबंधी दस्तावेज मन ल इंटरनेट के जरिए ऑनलाइन देख सकत हे। अउ सही समय म भूमि के स्थिति के घलो पता लगा सकत हे। अतका ही नइ बल्कि लोगन मन ल खसरा अउ बी-वन के डिजिटल हस्ताक्षरयुक्त प्रतिलिपि देय के योजना म भी तेजी ले काम होवत हवय। अब तक दो करोड़ 16 लाख 98 हजार 236 खसरा म ले एक करोड़ 65 लाख 38 हजार 626 खसरा के डिजिटल हस्ताक्षरवाली प्रतिलिपि ल ऑनलाइन कर दे गेहे। वोह बताइस कि प्रदेश म लगभग 77 प्रतिशत खसरा ऑनलाइन उपलब्ध हवय । एकर संग 58 लाख 55 हजार 666 बी-वन (खाता) म ले 38 लाख 86 हजार 858 अर्थात् करीब 67 प्रतिशत खाता (बी-वन) ल भी कम्प्यूटरीकृत करत हुए ऑनलाइन कर दे गेहे । राजस्व मंत्री ह कहिन कि विभाग ह एखर बर ‘भुईंयां’ और ‘भू-नक्शा’ नामक एप्प बनवाए हवय। जे ला लोगन मन अपन एंड्रायड मोबाइल फोन म डाउनलोड करे के बाद ओमा देय गे मार्गदर्शिका के अनुसार अपन वांछित अभिलेख मन ल देख सकत हे। अउ डाउनलोड कर सकत हे।
रायपुर । भू-अभिलेख मन के कम्प्यूटरीकरण बर छत्तीसगढ़ सरकार ह भुईयां परियोजना म जनता ल खसरा अउ बी-वन (खतौनी) जइसे महत्वपूर्ण दस्तावेज ऑनलाइन उपलब्ध कराए के पक्का इंतजाम कर दे गेहे। मुख्यमंत्री डॉ. रमन सिंह के नेतृत्व म राज्य सरकार ह जमीन संबंधी लेन-देन अउ दस्तावेज मन के पारदर्शिता बढ़ाए बर अइसन कदम उठाइस हे। राज्य म लगभग बीस हजार गांव हवय। जेमा जस्व विभाग ह 19 हजार 131 गांव के नक्शा ल ऑन लाइन कर दिस हे। इहीं कड़ी म 19 हजार 460 गांव के खसरा अउ बी-वन ल घलो कम्प्यूटरीकृत कर ऑनलाइन कर दिस हवय।

robotstxt: allowed

filter: keep


text:
बिलासपुर। पेंड्रा के पिपरिया गांव के एक किसान ह फांसी लगाके आत्महत्या कर लिस। एती किसान के परिजन मन आत्महत्या के पाछु सहकारी बैंक म करजा चुकाए के दबाव बनाए के आरोप लगाइन। किसान के मउत के बाद परिजन मन सव ल सड़क म राखके चक्काजाम करिन। जेकर बाद मउका म पहुंचे पुलिस ह परिजन मन ल समझाईस दिस। बताए जात हे कि किसान ह गुरूवार के अपन सुसुराल कुदरी गांव गए रहिस, जिहां ओहर फांसी लगा लिस। बता दन कि किसान ह सेवा सहकारी समिति लरकेनी ले 1 लाख 20 हजार रुपिया के कर्जा ले रहिस। फेर 4 बछर म कर्जा के रकम बाढ़के 1 लाख 70 हजार हो गिस, जउन बात ले किसान कइ दिन ले परेसान चलत रहिस। बाड़त परेसानी के चलत ओहर आत्महत्या कर लिस।
करजा म दबे किसान ह लगाइस फांसी
बिलासपुर। पेंड्रा के पिपरिया गांव के एक किसान ह फांसी लगाके आत्महत्या कर लिस। एती किसान के परिजन मन आत्महत्या के पाछु सहकारी बैंक म करजा चुकाए के दबाव बनाए के आरोप लगाइन। किसान के मउत के बाद परिजन मन सव ल सड़क म राखके चक्काजाम करिन। जेकर बाद मउका म पहुंचे पुलिस ह परिजन […]
Related Posts
Nothing found!
It looks like nothing was found here!


text:
"मंय ओला डंडा ले मारेंव, फेर वो हा मोर ऊपर कूद गे अऊ मोर घेंच अऊ बाहाँ मन मं पंजा मार दिस. मंय जंगल के भीतरी डेढ कोस भीतरी मं रहेंव. मोर कपड़ा लत्ता खून ले सना गे रहिस, मोला घर जाय मं तकलीफ होवत रहिस.” विशालराम मरकाम ला बूंदी बाघ के हमला ले ठीक होय बर दू हफ्ता अस्पताल मं रहे ला परिस. फेर वो हा खुस रहिस के ओकर भंइसी मन ला कोनो नुकसान नई होईस. वो हा कहिथे, “बूंदी बाघ हा मोर कुकुर मन उपर घलो हमला करे रहिस, वो मन भाग पराईन.”
ये हमला 20 15 में होय रहिस. मरकाम हांसत कहिथे वो हा सिकारी मन ला हमला ले पहिले अऊ बाद मं बनेच नजीक ले देखे हे. छत्तीसगढ़ के जेन जबर्रा जंगल मं अपन भंइसी मन ला चराथे तिहां कतको किसिम के जंगली जानवर रहिथें. जंगल मं भुखहा बूंदी बघवा, बघवा, हुंर्रा, गीदड़, जंगली कुकुर, कोलिहा अऊ जंगली बरहा मिलथे, सांभर, चीतल, हिरण, अऊ बनभंइसा घलो मिल सकत हे.
मरकाम कहिथे, मोर भंइसी मन अपन आप जंगल चले जाथें, फेर जब वो मंन न ई लहूँटे त मं य ओ मं ला खोजे बर जंगल जाथों, कभू कभू भंइसी मन सूत बिहनिया 4 बजे तक ले नई आवेंव. मंय ओ मन ला खोजे बर बड़े वाला टॉर्च ले के जंगल निकल जाथों. वो हा अपन गोड़ ला दिखाथे, जुच्छा पांव चले के सेती छाला अऊ पपड़ी ले भरे रहिस.
छुट्टा घुमय ओकर भंइसी मन धमतरी ज़िला के नगरी तहसील के जबर्रा गांव के तीर के जंगल में चरे बर रोज 3 कोस भटकत रहिथें. मरकाम कहिथे, “घाम के महिना मं त एकर ले दुगुना दुरिहा चले जाथें. अब सिरिफ जंगल ले आसरा नई रहे जा सकय, नई त जानवर मन भूख ले मर जाहीं.”
मरकाम अपन भंइसी गोहड़ी ला लेके बताथे, “मंय ओमन के खाय बर पैरा बिसोथों, फेर ये मन ला जंगल मं घुमाई अऊ जंगल के घास जियादा पसंद हवे.” मरकाम अपन जानवर मन बर अइसने गोठियाथे जइसने वो मन लइका मन के गोहड़ी आंय अऊ दूसर दाई-ददा कस ओकर करा घलो अपन लईका मन ला बलाय के तरकीब हवय. जइ स नून के ढिढा, जेन ला चाटना ओ मन ला जियादा पसंद हे एकरे लालच मं ओ मन रतिहा के 8 बजे तक ले लहुंट के आ जाथें, मरकाम ह ओकर मन बर अपन घर ले लगे जगा मं एक ठन बाड़ा बना के रखे हवय.
जबर्रा के 117 घर मं जियादा करके गोंड अऊ कमार आदिवासी समाज के हवय अऊ कुछेक मन यादव (रइज मं अन्य पिछड़ा वर्ग के रूप मं सूचीबद्ध) के हे. गोंड आदिवासी समाज के मरकाम ला ये जंगल के 5,352 हेक्टेयर के पूरा इलाका के जानकारी हवय. अपन जिनगी के लगालगी 50 बछर ये इलाका मं गुजारे हवय.वो हा कहिथे, "मंय इहाँ के स्कूल मं पांचवी कक्षा तक ले पढ़ें अऊ फेर खेती करे ला धरें."
भारतीय वन सर्वेक्षण के साल 2019 के रिपोर्ट के मुताबिक, छत्तीसगढ़ के पूर्वी कोंटा मं बसे धमतरी जिला के 52 फीसदी इलाका आरक्षित अऊ संरक्षित जंगल आय. अऊ एकर लगालगी आधा हिस्सा मं घनघोर जंगल हवय. सरई अऊ सागौन के रुख इहाँ सबले जियादा हवय, एकर अलावा साजा, कोहा, हर्रा, बहेड़ा, तिनसा, बीजा, कुम्बी, अऊ महुआ के रुख घलो बनेच हवय.
हाल के बछर मं पानी कम बरसे ले अऊ कम होत रुख-रई के सेती चरागान घटत जावत हे. मरकाम कहिथे, वो हा घलो अपन जानवर कमती कर दे हे. पहिले ओकर करा 90 भंइसी रहिस फेर अब घटके 60-70 कर दिस हे,जेकर देखरेख वो हा करथे ते मं 15 पड़वा हे. वो हा कहिथे, “भंइसी मन बर जंगल मं चारा कम होवत हे. लोगन मन रुख काटे ला बंद कर देंय त जानवर मन के चारा के कमी नई होही.मोला (2019 मं) अपन जानवर मन बर चारा खरीदे बर 10 हजार रुपिया ले जियादा खरच करे ला परिस.मोला किसान मन ले चारा खरीद के घर तक दोहारे मं ट्रैक्टर ले मोला एक कोरी ले जियादा घाओ लगे रहिस अऊ एक घाओ के 600 रुपिया देय ला परिस.”
घाम महिना मं जब जानवर पानी खोजत निकलथें, त भूखाय सिकारी जंगली जानवर मन ले आमना-सामना होय के संभावना कतको गुना बढ़ जाथे
अगस्त 2019 मं वन अधिकार अधिनियम 2006 के तहत, जबर्रा ग्राम सभा ला 'सामुदायिक वन संसाधन अधिकार' के ईनाम दे गे रहिस. मरकाम ह एकर ले चरी चराय के जमीन बढ़े के उम्मीद कर सकत हे.वन अधिकार अधिनियम कहिथे, समुदाय ला "सुरक्षा, पुनर्जीवन या संरक्षण या वन संसाधनों का प्रबंधन करने का अधिकार प्राप्त है," जेकर पालन वो मन पुरखा ले करत हवंय, जबर्रा यह अधिकार हासिल करैइय्या छत्तीसगढ़ के पहिला गांव आय.
जबर्रा मं पंचायत (अनुसूचित क्षेत्रों के विस्तार) अधिनियम धन पेसा के पालन बर ज़िम्मेदार ज़िला समन्वयक प्रखर जैन कहिथे, “कऊन रुख ला बचाना हे, कऊन ला लगाना हे, कऊन जानवर ला चरे बर दे जाय, कऊन जंगल जा सकत हे, छोटे तरिया बनाय अऊ जमीन के कटाव ला रोके के उपाय बर-सब्बो करे के फैसला अब ग्राम सभा के हाथ मं होही.”
मरकाम ह ये कानून ले खुस हे फेर ओकर मुताबिक कतको बहिरी मनखे मन जंगल आथें अऊ नुकसान पहुँचाथें. वो ह कहिथे, "मंय देखे हंवव कतको मइनखे मन आथें अऊ मछरी धरे बर तरिया मं दवई (कीटनाशक) छिंछथें, अऊ बड़े जानवर मन ला धरे बर जहर देथें, ये हमर लोगन मन नई आंय.”
वो ह कहिथे अवैय्या ग्राम सभा के बईठका में सरलग कमती होत चारा बर बात करहूँ.वो हा कहिथे, “मंय अब तक ले ग्राम सभा के बईठका मं गे नई ओं काबर के मोर करा ओतका समे नई रहय. मंय अब्बड़ रतिहा तक ले गोबर संकेलत रहिंथों, त बईठका मं कइसे जांव? हम सब ला जंगल के कटई के खिलाफ एक होय ला परही.जंगल बांहाचे रही त हमर रोजी-रोटी चलत रही. जंगल ला बचाय के जिम्मेवारी हम सब के हाथ मं हे."
जंगल के तीर मरकाम के तीन कमरा के पक्का घर मं एक बड़े अकन अंगना हवय, जिंहा पड़वा मन ला रखथे, बड़े जानवर मन एकर बाजू के खुल्ला जगा मं रहिथें.
जेन बखत हमन ओकर ले भेंट होय बर गें ते बखत सुरुज उब चुके रहिस बिहनिया घड़ी मं 6:30 बज गे रहिस.रतिहा मं जाड़ ले बचाय बर जेन लकरी ला जलाय रहिस ते मं भभकत अंगार अब तक ले रहिस. ओकर घर मं बंधाय एति वोती होत, घुरघुरातवत जानवर अऊ माई करा जय बर उतईल पड़वा मन के आवाज गुंजत रहिस. अंगना मं गोरस के बड़े अकन डब्बा सूखत रहिस. धमतरी के एक झिन बेपारी करा गोरस भेजवा चुके रहिस. मरकाम ह कहिथे, जब दिन बने होते त वो ह 35-40 लीटर गोरस बेच लेथे. एक लीटर के 35 रुपिया मिलथे, गोबर घलो बेचथे. वो ह कहिथे, “मंय एक दिन मं 50 ले 70 झौन्हा गोबर संकेल लेथों. नर्सरी वाला मन ये ला बिसोथें, मंय महिना मं एक ट्राली गोबर बेच लेथों अऊ एकर ले 1 हजार रुपिया कमा लेथों.”
हमर मन संग गोठियावत वो ह पड़वा मन ला बाड़ा मं रखे बर, एक ठन अड़गड़ ला लगा देथे. काबर के पड़वा मन माई संग जंगल झन चले जांय. मरकाम कहिथे, “ये अभी नानकन हें, मंय ये मन ला घर ले बने दूरिहा जाय बर नई देवों, नई त जंगली जानवर येमन ला खा जाहीं,” वो हा बहिर जाय के कोसिस करत पड़वा मन ला रोके बर जोर आवाज ले घुड़क देथे.
अपन जानवर मन ला चराय के संग मरकाम अपन एक एकड़ जमीन मं धान कमाथे. जेन मं उपज 75 किलो धान होथे तेला ओकर परिवार खाथे. वो हा बताथे कइसने पशु पाले ला शुरू करिस, “मंय पहिली सिरिफ खेती करत रहेंव, फेर 200 रुपिया मं एक ठन भंइसी बिसोंय जेन हा 10 पड़वा ला जनम दिस.” जबर्रा के करीब 460 के बादी मं बनेच अकन मन अपन छोटे छोटे जमीन के टुकड़ा मं धान, कुल्थी, अऊ ऊरिद कमाथें.एकर संगे संग जंगल ले महुआ अऊ मंदरस संकेलथें, थोर बहुत पशुपालन के भरोसा मं रथें.
मरकाम अपन घरवाली किरण बाई के संग रथे जेन हा जानवर मन के देखभाल मं मदद करथे. ओकर चार संतान मं दू बेटा के कम उमर मं मउत होगे, बाकी दू संतान मं दूनो बेटी के बिहाव होगे हे अऊ वो मन अपन ससुराल मं रथें.
मार्च 2020 मं कोविड-19 के सेती लगे लॉकडाउन के बखत गोरस बेचे ला नई जा सकिस, जेकर ले वोला नुकसान उठाय ला परिस. वो हा कहिथे, “होटल मन अऊ दुकान मन बंद रहिन एकर ले हमर गोरस बेचे के तरीका ला बदल दिस.” एकर बाद वो ह घी बनाय ला सुरु कर दिस जेन ह कतको लंबा बखत तक ले खराब नई होय, घी बनाय बखत किरण बाई खऊलत गोरस अऊ मलाई चलाय मं मदद करथे.
कमार आदिवासी समाज के किरण बाई ह मरकाम के दूसर घरवाली आय. छत्तीसगढ़ के सबले बड़े आदिवासी समाज गोंड के मरकाम ला किरण ले बिहाव करे के बड़े कीमत चुकाय ला परिस. वो हा कहिथे, मोला जात बहिर बिहाव करे सेती डांड मं समाज ला खवाय बर 1.5 लाख रुपिया खरच करे ला परिस.
मरकाम ला एकर संसो हे के ओकर गुजर जाय के बाद ओकर जानवर मन के का होही, काबर के ओकर बाद ये मन ला संभाले बर घर मं कोनो नईये. वो ह कहिथे, “जब मंय उहाँ नई रहंव त मोर जानवर मन एती-वोती भटकत रहिथें. मोर गुजर जाय के बाद ये सब मन ला छोरे ला परही, काबर के ओकर देखरेख करैय्या कोनो नई ये. मंय अब तक ले ये मन के जतन करत आवत हों,जब तक ले जियत रहूँ, ये मन ला नई छोरंव.
ये वीडियो मं जलवायु परिवर्तन पर विशालराम मरकाम के विचार सुनव ‘ जलवायु परिवर्तन के साथ कीड़ों की जंग ’ - 22 सितंबर , 2020 को पारी द्वारा प्रकाशित.
अनुवाद: निर्मल कुमार साहू


text:
Tuesday, November 1, 2022
छत्तीसगढ़ के बाइस बछर
छत्तीसगढ़ के राज्य बनना, प्रशासनिक अउ राजनैतिक घटना आय, मगर संस्कृति के हिसाब से छत्तीसगढ़ के अपन पहिचान बहुत पुराना आय। हमर आज के छत्तीसगढ़ के कई रूप, कई आकार अउ नक्शा रहे हे। घटत-बढ़त बदलत रहे हे। दक्षिण कोसल, चेदि देश के साथ जुड़े रहे हे ते इलाका आज के बस्तर आय, याने दक्षिणी छत्तीसगढ़। ए इलाका दंडकारण्य आय, महाकान्तार कहे गए हे। राम भगवान के बनवास होए या राजा नल के किस्सा, ए इलाका के नाम आत रहे हे।
इतिहास म समुद्रगुप्त दक्षिणापथ अभियान म निकलथे, त सब ले पहिली राज्य कोसल के राजा महेन्द्र ल जीतथे, फेर महाकान्तार के व्याघ्रराज ल। फेर आगू तेलंगाना, आंध्र होत धुर दक्षिण निकल जाथे। महाभारत म भी ऋषभतीर्थ के नाम आथे, जे आज के गुंजी-दमउदहरा आय। उत्तरी सरगुजा अंचल, एक तरफ बघेलखंड से जुड़े रहे हे साथ ही मिर्जापुर इलाका से। जशपुर, रामनुजगंज अउ उदयपुर याने धरमजयगढ़ झारखंड-छोटा नागपुर से जुड़े रहे हे। इतिहास अउ भूगोल के साथ छत्तीसगढ़ के इतिहास अउ संस्कृति के संदर्भ म भी एकर ध्यान रखना जरूरी होथे।
छत्तीसगढ़ नाम, बीच के मैदानी हिस्सा, धान के कटोरा अउ कलचुरि-मराठा काल के पहिचान आय, जे ल छत्तीसगढ़ ‘गढ़‘ माने छत्तीसगढ़ किला मान लिए जाथे, जबकि बहुत साफ चर्चा मिलथे कि शिवनाथ नदी के उत्तर म अठारह अउ दक्षिण म अठारह, जे ल मोटा-माटी कहे जा सकथे, बिलासपुर राज अउ रायपुर राज। पुराना छत्तीसगढ़ म देशी रियासत के अलावा अइ दू जिला रहे हे।
राज्य से बाहिर के लोग मन बर, छत्तीसगढ़ माने बस्तर या भिलाई रहे हे। धान के कटोरा, मैदानी छत्तीसगढ़ के प्रमुखता हमेशा से रहे हे, मगर ए कारण से सरगुजा के पहिचान, लग रहे हे। छत्तीसगढ़ के बात करत हुए अक्सर सब कुछ मैदानी छत्तीसगढ़ म सिमट जाथे, बस्तर-सरगुजा पिछड़ जाथे, अउ विकास प्राधिकरण बनाए के जरूरत समझ म आथे।
छत्तीसगढ़ राज्य बनिस त यहां संस्कृति, पुरातत्व, अभिलेखागार, राजभाषा के साथ पर्यटन ल भी जोड़ के संचालनालय बनाए गइस। मध्यप्रदेश म संस्कृति के लगभग सब काम, परिषद, अकादमी अउ पीठ के माध्यम से होत रहिस। ओ कर से भी पहिली के स्थिति सुरता कर लेना चाहिए कि रायपुर म देश के सब ले पुराना संग्रहालय मन म से एक है। सीपी बरार-मध्यप्रदेश म पुरातत्व के काम पहिली, सामान्य प्रशासन, फेर शिक्षा अउ कुछ समय बर लोक निर्माण विभाग म रहे हे। संग्रहालय के मुख्य काम रायपुर से होत रहिस अउ सिरपुर खुदाई के दौरान यहां विशेष कर्तव्यस्थ अधिकारी के भी कार्यालय रहिस।
राज्य के बंटवारा म तय होइस कि जे परिषद, अकादमी, पीठ के जिहां मुख्यालय हे, ते ओ राज्य के बांहटा म, उहें रइही। त छत्तीसगढ़ के बांहटा म सिर्फ बख्शी सृजन पीठ आइस। अउ संस्कृति के कुछ अधिकारी कर्मचारी, जे मन बाद म वापस मध्यप्रदेश चले गइन। फेर बात आइस नीति के, त देश भर के कला-संस्कृति के विशेषज्ञ आमंत्रित होइन अउ उन सबके राय के निचोड़ आइस, ते आधार म तय होइस, कहे गइस- ‘राज्य की कोई विशेष या औपचारिक नीति के स्थान पर परंपराओं एवं मान्यताओं का समावेश एवं उनका पोषण संवर्धन करना है।‘ ए ल नीति के बजाय संकल्प भी कहे गइस।
संस्कृति बर ए क्षेत्र के लोग मन ही असली अगुवा होथे, सरकार ल ओ मन के अनुसार चलना होथे। छत्तीसगढ़ म धीरे-धीरे संस्कृति के मुख्य काम मंचीय आयोजन हो गे। बेहिसाब कार्यक्रम, कलाकार मन के मानदेय म देरी अउ कटौती। भाषा म जादा ध्यान छत्तीसगढ़ी अउ, ओ कर संविधान के आठवीं अनुसूची म शामिल कराना रहिस। हलबी, गोंड़ी, भतरी, कुडुख, सरगुजिहा, सादरी, पंडो बर कम ध्यान दिए गइस। राजभाषा, बोलचाल की भाषा, सरकारी कामकाज की भाषा, पढ़ाई की भाषा, मानक भाषा बर विद्वान मन सोचत-लिखत-पढ़त हावयं। हकीकत आय कि छत्तीसगढ़ी मंच-माइक अउ भाषण म बाढ़त जात हे, फेर आपसी बोलचाल, खोर-गली, घर-घर म नंदावत जात हे।
संस्कृति के संरक्षण अउ प्रोत्साहन बर राज्य म पं. सुंदरलाल शर्मा, चक्रधर, दाउ मंदराजी, के साथ कला-संस्कृति के क्षेत्र म सम्मान-पुरस्कार बर विभूति मन के नाम जुड़त जात हे, देवदास बंजारे, किशोर साहू, लक्ष्मण मस्तुरिया, हबीब तनवीर, खुमान साव। जे ल सम्मान मिलथे, ते निर्णायक मंडल म आ जाथे, मगर अइसे भी होथे कि जे निर्णायक मंडल म हे, तेही बाद म पुरस्कार पा जाथे, सम्मान-पुरस्कार संग विवादित होना तो स्वाभाविक आय, मगर ए कर स्थापना म क्षेत्र के बजाय विभूति मन के नाम आधार होथे, तओ एक क्षेत्र के व्यक्ति कई क्षेत्र म पुरस्कार बर पात्र हो जाथे, एके व्यक्ति ल दू बार सम्मान मिल जाथे, तओ लगथे कि हमर राज्य म प्रतिभा के कमी हे का? अउ कहूं नइ रहिन, नइ मिलिन? किशोर साहू के नाम म दू ठन सम्मान हे, जे म के एक दस लाख रुपिया वाला आय, जबकि राज्य सम्मान मन 2-2 लाख रुपिया के आयं, अउ पं लखनलाल शर्मा के नाम से दिए जाने वाला पुरस्कार के पात्रता पुलिस विभाग तक सीमित हे, नागरिक सम्मान नो हय, अउ राशि भी मात्र पचीस हजार रुपिया हे।
छत्तीसगढ़ म पारंपरिक तिहार, खान-पान, पारंपरिक खेलकूद उपर ध्यान दिए जात हे, तीजा-पोरा, हरेली, नवाखाई हमर पहिचान आय। हमर राज्य म माटी तिहार, पंडुम हे त सरना, गंगा दशहरा भी हे। कहूं के दशहरा देवी पूजा आय त कहूं गढ़ जीतना, अउ कहूं रावण के मूर्ति अउ पूजा भी होथे। हमन ल अपन राज्य के ए बारामिंझरा, रिगी-चिंगी विविधता के आनंद लेत रहना हे, अइ हमर असली पहिचान आय, थाती ए, धरोहर आय।
संस्कृति बर परिषद के गठन किए गए हे, जे कर माध्यम से गतिविधि चलत हे। योजना आयोग के अंतर्गत भी कई समिति, उपसमिति, वर्किंग ग्रुप बने हे। बइठक भी होत हे। ध्यान रहना चाहिए कि संस्कृति-पुरातत्व के क्षेत्र म नया सोचे, करे से जादा जरूरी होथे, चले आत हे, ते व्यवस्था हर नियमित हे, ओ म कोई बड़चन तो नइ आत हे, याने ए म रख-रखाव के जरूरत अधिक होथे। कुछ समय पहिली संस्कृति बर अलग संचालनायल के मंजूरी होए हे। ए कर जरूरत बहुत समय से रहिस। का बर कि पुरातत्व के काम पिछड़ जात रहिस, सब अधिकारी-कर्मचार संस्कृति के काम म लगे रहंय। ते कारण पुरातत्व के काम मानदेय, मानद, प्रतिनियुक्ति से चलत रहे हे। अब संस्कृति बर नया रायपुर म जगह भी ठउका लिए गए हे, त जरूरी हे कि जल्दी से जल्दी संस्कृति बर अलग अधिकारी के नियुक्ति हो जाय, नइ त साना-घटा चलत रइही, सरकार जे सोच के ए निर्णय लेहे हे ते कार्यरूप म नइ आही।
कहूं मौका म श्रीकांत वर्मा जी, श्रीमती इंदिरा गांधी से पूछिन- ‘क्या आप मानती हैं कि समाज को लेखक या कि बुद्धिजीवीनेतृत्व प्रदान करता है, राजनेता नहीं? त ओ जवाब दिहिन- ‘जिस नेतृत्व की चर्चा मैं कर रही हूं वह समाज को राजनेता नहीं दे सकता। राजनेता की दिलचस्पी बहुत तात्कालिक और व्यावहारिक प्रकृति के सवालों में होती है, जबकि लेखक-बुद्धिजीवी ज्यादा गहरे प्रश्नों से साक्षात्कार करता है। उसकी चिंता का क्षेत्र मनुष्य और उसका समाज तथा उसकी नियति होती है। सांस्कृतिक समाज अउ राजनीति या सरकार के आपसी संबंध, कोन कहां, का बर, कतका जरूरी आय, साफ ढंग से कहे गए हे, ए ध्यान रखे वाला बात आय। अउ ए आधार म जरूरी होथे कि दुनों पक्ष एक-दूसर के महत्व ल समझय-मानय अउ सम्मान दय।
कला, संगीत, साहित्य, पुरातत्व के क्षेत्र म सुनइया, देखइया के पसंद, लोकप्रियता के महत्व हे, लेकिन ओ कर मुख्य होना ठीक नो हय, का बर संस्कृति तो जीवन के अंग आय, ओ हर प्रदर्शन तक, अउ ओकरे बर सीमित हो जाही, ते ल ठीक नइ माने जा सकय। संस्कृति म प्रगति, विकास अउ निर्माण अलग तरह से होथे, ओ हर दरअसल परिवर्तन होथे, हमर जीवन के परिस्थिति के अनुसार, धीरे-धीरे, कि पता नइ लगय, सहजता से बदल जाथे। समय के साथ बहुत अकन बात अउ चीज के छूटना जरूरी हो जाथे अउ समय के साथ नया के जुड़ना भी ओतके जरूरी हो जाथे। संस्कृति बर लोग अगुवा रहंय अउ जहां तक हो सकय सरकार ए काम बर ओ कर अनुसार ही चलय, त सबके कल्याण होही।
’द सूत्र‘ वाले याज्ञवल्क्य जी की जिद का मैं सम्मान करता हूं, इसके बदले वे मेरी मनाहियों को बरदाश्त करते रहते हैं। पिछले हफ्ते कुछ दिन का समय देते हुए उन्होंने ऐसा कुछ लिखने को कहा। मैंने कहा कि इतना समय हो तो यह संभव न हो सकेगा। यदि फोन रखते ही इसी काम में जुट जाउं तभी संभव हो सकेगा। फिर पुरौनी आया कि छत्तीसगढ़ी में होना चाहिए, शब्द-सीमा भी। वे मेरी मनाही का मान रखते हैं, इसलिए जवाबी, उनकी जिद पूरी करना कठिन हुआ, पर जैसे-तैसे पूरी कर सका, लगभग वही उनकी सहमति से यहां प्रस्तुत।
Posted by Rahul Singh at 4:10 PM
Labels: छत्तीसगढ़, छत्तीसगढ़ी, द सूत्र, राज्योत्सव
Subscribe to: Post Comments (Atom)


text:
लोरमी। मुंगेली जिला म मध्याह्न भोजन के नाम म भारी भ्रष्टाचार के मामला आघू आइस हे। लोरमी ब्लॉक के रजपालपुर के प्राथमिक स्कूल म महिला समूह ह छात्र मन ल मध्याह्न भोजन त देवत हे, लेकिन सासन के निरधारित मेन्यू के अनदेखी कर के।
सरकार ह मध्याह्न भोजन के जे मेन्यू तय करे हे, ओमा प्रतिदिन अलग-अलग खाना देना हे, लेकिन समूह संचालक के मनमानी के चलत इहां के छात्र मन ल प्रतिदिन सब्जी-चावल देय जात हे। मेन्यू के हिसाब ले अचार, पापड़, मीठा चावल आज तक लइका मन ल नइ देय गिस हे। येखर सिकायत स्कूल के प्रिंसिपल अउ शिक्षक मन ह कई बार अधिकारी मन ले करिन हे। लेकिन समूह के संचालक के मनमानी ल लेके अब तक कोनो कार्रवाई नइ करे गिस हे।
स्कूल के रसोइया ह बताइस के, स्कूल म किचन शेड घलो नइए। संग ही उमन मेन्यू के बारे म जादा जानकारी नइए। संचालक जे सामग्री देवत हे ओकरे से वो ह खाना बना देवत हे। येती समूह के सचिव नीरा अउ संचालक जितेंद्र कुमार कुछु मजबूरी मन के हवाला देवत हुए मेन्यू के आधार म लइका मन ल खाना नइ देय के बात मानिस हे। उहीं लोरमी बीईओ पीताम्बर दास ओगरे ह मामला के सिकायत मिले के बाद कार्रवाई के बात कहत हे।
लोरमी। मुंगेली जिला म मध्याह्न भोजन के नाम म भारी भ्रष्टाचार के मामला आघू आइस हे। लोरमी ब्लॉक के रजपालपुर के प्राथमिक स्कूल म महिला समूह ह छात्र मन ल मध्याह्न भोजन त देवत हे, लेकिन सासन के निरधारित मेन्यू के अनदेखी कर के।


text:
समाज सेवी संगठन, अउ सरकार ह कंधा से कंधा मिलाके चल ही त बस्तर के विकास ल कोनो नई रोक सकय.
लेखक: पवन साहू
बसतर के लोगमन सिधवा अउ भोला -भाला होथे ईहां के साहित्यकार लाला जगदलपुरी बहुत बड़खा साहित्यकार रिहिस हे. बसतर संभाग के मुहाटी म चारआमा अउ आखरी डाहर कोंटा तक फईले हईबे. बस्तर संभाग के क्षेत्रफल अंदाजी 40000,,चालीस हजार,, वर्ग किलोमीटर हईबे. बसतर संभाग ल पहली बसतर राज काहत रिहीस हईबे. बसतर संभाग के महाराज प्रवीर चंद्र भंजदेव ह आन देश म पढ़ई -लिखई ल करीसे. महराज ल बसतर के लोगमन भगवान कस मानत रीहिस हे. जईसे भारत ल सोने की चिड़िया काहत रीहिस न उसने बसतर ल तको सोन के चिरई केहे जाथे . बसतर के बारे में बरनन करना सूरज ल दिया दिखाएं के बराबर होथे.
आवव अब हमन ह बसतर संभाग के जिला के बारे म जाने के उदिम करथन. महराज के बेरा म बसतर संभाग ह पहली एके ठन जिला रीहिस हे, फेर बाद में एक-एक करके सात ठन जिला बन गेहे. ईहां पहली राजा ह एके झन राज करत रिहीसे. राजा ह अपन राज ल हरहिंच्छा रखे बर अपन वनवासी सेना मन के साथ म अंग्रेज मन से भी लड़ाई लड़ीस हावे. हमर देश आजाद होवे के बाद बसतर भी भारत सरकार के अधीन हो गीस. फेर बाद में बसतर संभाग ह धीरे-धीरे बसतर, कांकेर दंतेवाड़ा ,कोंडागांव ,बीजापुर, सुकमा अऊ नारायणपुर ये सात जिला में बंटगिस. बसतर संभाग के उत्तर म कांकेर जिला , बीच म कोंडागांव ,नारायणपुर अउ बसतर जिला आथे . दक्षिण में सुकमा ,दंतेवाड़ा अउ बीजापुर जिला ह अाथे.
दंतेवाड़ा जिला के नाव बसतर के आराध्य देवी माता दंतेश्वरी दाई के नाव म पड़ीस हे. दंतेवाड़ा म संख्नी अउ डंकिनी नदीया के संगम म दंतेश्वरी माई के जगत प्रसिद्ध मंदिर हाबे. संखनी अउ डंकिनी दूनू नदिया के पानी ह लाल और सफेदअलग-अलग दिखथे. ईहां दुरिहा दुरीहा ले दूसर देश ले भी लोगमन देखे बर आथे. अउ ईहा साल में दू बार कुवार और चैत महीना म माता के दरबार में हजारों की संखिया में अपन मनोकामना जोत जलाथे . ईहा साल में एक बार होली के समय पाख भर बर फागुन म मेला मड़ई भी भरथे.
भोजपुरी विशेष - लालूजी लचार काहे भइले,कइसे मिली राजद के गद्दी?
दंतेवाड़ा ले 35 किलोमीटर दूर म बारसूर नाम के ईस्थान हइबे . जेन ल पुराण परसिद्ध बानासुर ह बसाये रीहिस हाबे . एकरे सेती एकर नाव ह बारसूर पड़ीस हे. बारसूर म एशिया के सबसे बड़े जुड़वा गणेश जी की मूर्ति हाबे. जेकर लंबाई अंदाजी बड़े गणेश जी की लंबाई 5:30 फीट और छोटे गणेश जी के लंबाई अंदाजी 4 :30फीट हाबे. गणेश मंदिर के तीर में ही ममा भाचा के भी मंदिर हावे. ईहां ममा अउ भाचा ह एक संघरा मंदिर म नइ जाए ,क़ाबर कि अइसन मानता हावय कि ,ममा भाचा एक संघरा जाथे त कोनो न कोनो अनहोनी हो जथे.
बारसूर बस स्टेशन के पास में ही अड़बड़ पुराना शिव जी के मंदिर बने हावय .जेन ह अब्बड जान -जान पथरा के 32 खंभा ले बने हावय.एकरे सेती एला बत्तीसा मंदिर कथे. मेहा जब बारसूर म सौहत पढ़त रेहे हव 1986से -1991 के बीच म तब गणेश मंदिर अउ बत्तीसा मंदिर म बईठ के पढ़व,सच म बड़ अच्छा लगय उन्हा के वातावरण ह मन ल मोह डरे वो समय म उहां के वातावरण ह एकदम शांत रीहीस हाबे. बत्तीसा मंदिर के तीर म करीबन 30- 40 एकड़ क्षेत्रफल में बहुत जान तरिया हाबे. जेकर उपयोग खेत -खार के सिंचाई ,नौका -विहार ,अउ मछरी पालन बर करे जाथे. तरिया के तीर म विष्णु जी के भी मंदिर हाबे बारसूर ले 7 किलोमीटर दूरीहा म सातधार नामक जगा म इंद्रावती नदी म पहाड़ी ले सात धारा ह आकर गिर थे. जेकर सेती एकर नाम सातधार पड़ीस हाबे. सातों धारा हा एक संघरा मिलके नीचे डाहर जलप्रपात बनाथे. जेहर अब्बड़ सुग्घर दिखथे .
इही जगह म बोधघाट परियोजना बनत रिहिस हाबे. फेर पर्यावरण मंत्रालय ले तको अनुमति नई मिलीस त करोड़ों रुपया ल खर्चा करे के बाद म बंद होगीस. आज कोन्हो बोधघाट परियोजना ह बने रतिस त ईहां के लाखों बेरोजगार मन ल तकॊ रोजगार मिले रतीस. अऊ खेत -खार म सिंचाई करे बर पानी घलक मिलतीस. एकर संघरा- संघरा जल विद्युत परियोजना ले बिजली घलो पैदा होतीस. पर्यटन ल घलो बढ़ावा मिलतीस.आज कोन्हो बोधघाट परियोजना ह बने रतीस त बारसूर के संगेसंग हमर छत्तीसगढ़ ह घलक चमक जाय रतीस. बांध के पानी ल निकाले बर बोधघाट के डोंगरी पहाड़ी ल खोद के 500 मीटर की लंबाई तक के बोगदा,,,(सुरंग) घलो बनाएं गेहे. ये सुरंग म एक संघरा 2-2,3-3 ठक हाईवा ह घलो बुलक जाथे. अब ईहां शेर भालू के डेरा हईबे.
भोजपुरी स्पेशल- गायक बन गइले नायक, भोजपुरी सिनेमा अपना समाजे से कटि गइल
हमर बस्तर म जंगल अउ जंगल ले प्राप्त होवईया वन- औषधि, लकड़ी और वन्य उत्पाद के कोनो कमी नई हे. इही बस्तर म जगत प्रसिद्ध बैलाडीला के पहाड़ी म अपार मात्रा म अब्बडअकन लोहा के खदान हईबे. जेन हर छत्तीसगढ़ अउ भारत म अब्बड महत्व अउ पहिचान रखत हईबे. ईहां के चित्रकूट अउ तीरथगढ़ जलप्रपात, कुटुमसर के गुफा, दंतेश्वरी माई के मंदिर ह दुनिया भर म पर्यटक मन के आकर्षण के विशेष ठउर के रूप म जाने जाथे. ईहां के शीशम, सागौन के लकड़ी अउ समृद्धिशाली आदिवासी संस्कृति ह जम्मो भारत भर म विशेष पहचान बना थे. एकर बावजूद नक्सलवाद के समस्या के चलत बस्तर के जईसन विकास होना रिहीस वो ह आज तक नई हो पाईस हे. अगर इमानदारी से स्थानीय निवासी, जनप्रतिनिधि, समाज सेवी संगठन, अउ सरकार ह कंधा से कंधा मिलाके चल ही त बस्तर के विकास ल कोनो नई रोक सकय.
Sarkari Naukri: अधिकारी बनने का सुनहरा मौका, 21 से 35 साल तक की उम्र वाले करें आवेदन
'भारत जोड़ो यात्रा' का भ्रामक वीडियो पोस्ट करने के आरोप में शख्स पर केस दर्ज
सुकमा: डब्बाकोंटा में सुरक्षाबलों के कैंप पर नक्सलियों ने की फायरिंग, CRPF का जवान घायल
Bharat Jodo Yatra : महाकाल के दरबार में राहुल ने किया साष्टांग दण्डवत प्रणाम, दिन में नेताओं संग किया डांस, Video
Bharat Jodo Yatra : महाकाल की नगरी से रवाना हुई राहुल गांधी की भारत जोड़ो यात्रा, स्वरा भास्कर भी शामिल
Bharat Jodo Yatra : बाबा महाकाल की नगरी उज्जैन पहुंची राहुल गांधी की भारत जोड़ो यात्रा, 200 पंडितों ने किया स्वागत
छत्तीसगढ़ः लव जिहाद का आरोप, एसपी दफ्तर घेरा, परिजनों के साथ जाने से युवती का इंकार
पुलिस स्टेशन में पिता से मारपीट, परेशान बेटे ने दे दी जान, अब परिजन कर रहे कार्रवाई की मांग
कोरबा: सड़कों पर मवेशी छोड़ने पर अब पशुपालकों पर लगेगा 1000 रुपये का जुर्माना
Agniveer Recruitment 2022 Rally: अग्निवीर भर्ती रैली कल से इस राज्य में हो रही है शुरू, जानें इससे संबंधित तमाम डिटेल
आखिरकार पुलिस गिरफ्त में आ ही गया चिटफंड कंपनी का फ्रॉड डायरेक्टर, लोगों से की थी करोड़ों की ठगी
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Chhattisgarh Articles, Chhattisgarh news, Chhattisgarhi, बस्तर


text:
हमर राज्य के छत्तीस ठन गढ़ मन बर कहे जाथे, सिवनाथ नदी के उत्तर म अठारह अउ सिवनाथ नदी के दक्षिण म अठारह। मगर ए छत्तीस गढ़ मन हमर राज्य के बीच के मैदानी भाग म ही आवंय, ए कर अलावा राज्य के उत्तर म सरगुजा राज, जे म कोरिया अउ जशपुर राज भी शामिल हे अउ दक्षिण म बस्तर राज, जे म सुकमा-कोन्टा, बीजापुर-भोपालपट्टनम, नारायणपुर-अबुझमाड़, कांकेर इलाका भी हावय। ए कर अलावा पूर्व अउ पश्चिम म रायगढ़ अउ नांदगांव है। सड़के-सड़क जाए म पाली-कटघोरा से आगू जात म ताराघाट पहुंचे के बाद, भाखा-बोली म साफ फरक पता लगे लगथे। अउ एती बस्तर जात घानी चारामा-कांकेर ले केसकाल के बाद आने राज आ गएन कस अपन मन के जनाथे।
छत्तीसगढ़ राज्य के इतिहास ल देखत म ए बात साफ दिखथे कि हमर आज के छत्तीसगढ़, पहिली समय म भौगोलिक रूप से अलग-अलग रहिस, लेकिन आपस म सांस्कृतिक संबंध रहिस हे। जइसे आज भी राज्य के सीमावर्ती क्षेत्र म पड़ोसी राज्य मन संग हमर सांस्कृतिक आदान-प्रदान अउ एकता बने हुए हे। कई बार हम खुद अपन दायरा ल सीमित करे बर धरथन, अउ ए कर से अपने राज्य के कला-संस्कृति ह हम ल अनचिन्हार कसन लगे लगथे। जबकि हम सभी एक सनातन परंपरा के अंग अन, जे कर क्षेत्रवार अपन-अपन ढंग से विकास अउ परिवर्तन होए हे। अपन ले थोरको आने भाखा-बोली, खान-पान, रहन-सहन, पहिरावा-ओढ़ावा देख के ओ म हम ल रुचि होथे, ओ कर आकर्षण होथे, लेकिन कई बार हम अपन सोच ल सीमित कर के आने परंपरा के सम्मान करे म हिचक जाथन। जबकि जे ल अपन परंपरा म आस्था हे, प्रेम हे, गर्व हे, ओ कर बर मजबूत हे ते हर आने कला-संस्कृति के भी सम्मान करथे, ओ म रस लेथे।
ए बीच म करोना के संकट आए हे। ए हर एक प्रकार के दुकाल आए। हमन इतिहास म बड़े-बड़े महामारी अउ अकाल-दुकाल के सामना करे हन। एहू ह एक प्रकार के फिरे दिन आय, ‘रहिमन चुप हो बैठिए, देख दिनन के फेर‘। ए समय ह धीरज धर के निभाए के आय। एक तरफ ए संकट हे, त दूसर तरफ सरकार, स्वयंसेवी संस्था अउ कतको अइसनहा लोग हें, जे मन अड़चन म परे मन के मदद करत हें। बेमारी से बचाव, इलाज के व्यवस्था किए जात हे। ए ध्यान रखना हे कि ए समय के मार ह सब उपर हे, पूरा दुनिया के हर आदमी किसी न किसी तरह से प्रभावित होए हे। ए समय म पहिली हम ल अपन सुरक्षा, फेर अपन घर-परिवार, पास-परोस के ध्यान रखना जरूरी हे। ए हर अइसनहा बेमारी अउ समय आय कि आने उपर परिही त हमू ल घालिही। ते पा के ए मौका म हम ल अपन साथ-साथ पूरा समाज बर सोचना हे। अउ जे कर से जे बन परय, एक दूसर के मदद करना हे। अइ हमर संस्कृति आय। प्रकृति हर सभ्यता के सामने चुनौती खड़ा करथे अउ परीक्षा लेथे, लेकिन हम अपन धीरज, बुद्धि-विवेक से हर कठिन परिस्थिति के सामना करथन अउ हर संकट के बाद अपन ल अधिक नया अउ ताजा रूप म, जीवन के नया उत्साह सहित आगे बढ़थन।
मो ल पूरा भरोसा हे कि आगे आने वाला समय ह हमर हेल-मेल, भाईचारा अउ खुशहाली के होही। हम अपन कला-संस्कृति संग अपन अस्मिता के गौरव महसूस करत हुए एक सुंदर समाज के रचना म अपन योगदान देबो।


text:
रायपुर। सौर सुजला योजना ह छत्तीसगढ़ के हजारों किसान मन ल अऊ ऊंखर परिवार ल बिजली बिल के चिन्ता ले मुक्त कर देहे हे। मुख्यमंत्री डॉ. रमन सिंह ल सरगुजा जिला के ग्राम ससौली (विकासखण्ड-लुण्ड्रा) म आयोजित समाधान शिविर म जब तीर के गांव गड़वीरा के श्रीमती मधु गुप्ता ह मुस्कुरात कहिन कि ये हमार जइसे गरीब किसान मन बर बिलकुल टेंशन-फ्री योजना हे. तव मुख्यमंत्री घलोक मुस्काए बिना नइ रह सकिन। श्रीमती मधु गुप्ता ह मुख्यमंत्री ल बताइस कि सौर सुजला योजना के तहत ऊंखर खेत म सोलर पम्प लगे के बाद अब हमर परिवार टेंशन-फ्री हो गए हें। अउ हमार खेत मन म सिंचाई के समुचित व्यवस्था होगे हे। मधु ह मुख्यमंत्री ले ये घलोक कहिन कि पाछू 38 साल ले मोर मइके अऊ ससुराल वाले घर म पीए के पानी के समस्या रहिस। मैं घलोक परेशान रहेंव। सोलर सिंचाई पम्प ले खेत मन के संगें-संग अब घर बर घलोक पानी मिलत हे। एखर से अब हमर 38 साल जुन्ना समस्या घलोक दूर हो गए हे।
मधु गुप्ता के गोंठ सुनके मुस्कुराइस डॉ. रमन ह
रायपुर। सौर सुजला योजना ह छत्तीसगढ़ के हजारों किसान मन ल अऊ ऊंखर परिवार ल बिजली बिल के चिन्ता ले मुक्त कर देहे हे। मुख्यमंत्री डॉ. रमन सिंह ल सरगुजा जिला के ग्राम ससौली (विकासखण्ड-लुण्ड्रा) म आयोजित समाधान शिविर म जब तीर के गांव गड़वीरा के श्रीमती मधु गुप्ता ह मुस्कुरात कहिन कि ये हमार […]


text:
सगरी रुख के अतेक जियादा महत्व के कारण सरगी रूख ल छत्तीसगढ़ सरकार ह राज रुख (राज्य वृक्ष) घोषित करे हईबे.
संगवारी मन आप सब्बो झन जानथो कि हमर देश म अलग- अलग किसम के अब्बड अकन रुख -रई पाए जाथे. जेकरे सेती अलग-अलग बेरा म अलग-अलग जगा म आनी-बानी के रुख -रई अउ फर -फूल ह देखे बर मिलथे. जेहर हमर भुइंया के शोभा ल घलो बढाथे. संगे -संग हमर पर्यावरण के तापमान ल घलो बनाए रखथे. भुइयां म हर रुख -रई के अब्बड महत्व हईबे. कोन्हो के महत्व जादा रथे त कोन्हो के महत्व एककन.
छत्तीसगढ़ राज के बस्तर अंचल म अब्बड़ अकन क्षेत्रफल में सरगी के जंगल हावय. एकरे सेती येला सरगी के द्वीप के नाम ले तको जाने जाथे. सरगी रुख बस्तर के आदिवासी संस्कृति के मुख्य हिस्सा हरे. त आव आज हमन हमर राज वृक्ष( रुख )सरई के बारे में जानथन. बस्तर क्षेत्र म येला सरई अउ हिंदी म साल वृक्ष के नाव से जाने जाथे. सरगी के रुख ह बस्तर के लाली और डोंगरी पठारी माटी म जादा पाय जाथे. सरगी रुख के ऊंचाई ह अंदाजी 30- 35 मीटर ऊंचा होथे. सरगी के रूख के खाल्हे ले ऊपर डाहन ल देखथन त रुख के मुंडी ल देखत- देखत हमर टोटा तको पीरा ज़थे, अउ मुड़ के पागा ह खाल्हे म गिर जथे. अतेक ऊंचा होथे सरगी के रुख ह. सरगी के रुख के बिना आदिवासी भाई-बहन मन के संस्कृति ह अधूरा हाबे. काबर के कि उंकर सबो सुख-दुख के कारज ह सरगी रुख के बिना नई हो सके. त आवव जानथन सरगी रूख के आदिवासी भाई - बहन के जीवन म कायअउ कतेक महत्व हईबे.
(1) पाना (पत्ता) - बस्तर के आदिवासी भाई-बहन मन, हर सुख -दुख म सरई के पत्ता के उपयोग पतरी, दोना और बीड़ी बनाए बर करथे. छठठी - बरही अउ मरनी -हरणी के समय समाज के सब्बोझन लोगमन भुईया म बैठ के पतरी म भात खाथे. अउ दोना में नाश्ता करथे. अउ पानी घलो पीथे. लईका मन के बिहाव के समय सरगी पत्ता के मड़वा तको डालथे.
(2) फूल- सरगी के फूल ह सफेद रंग के सूग्घर मनमोहक होथे. ये ह गुच्छा म फुल्थे. अउ एकर फूल केआयुर्वेदिक दवाई तको बनाथे.
(3) बीजा (बीज) - सरगी बीजा के तेल निकाले जाथे. जेकर उपयोग दीया जलाए बर अउ साग-सब्जी बनाए बर करे जाथे. सरगी के बीजा ले साबुन अउ सौंदर्य प्रसाधन के सामान घलक बनाए जाथे. एकर अलावा सरगी बीजा ल बेच के पईसा तको कमाथे.
(4) डगाली (तना) - तना के उपयोग ईहां के ग्रामीण मन दतवन के रूप में करथे. सरगी के दतवन के राहत दूसरा कोनो दतवन ल नई करे. सरगी रुख के डगाली के अब्बड सुग्घर दतवन बनथे. जेकर से दांत घलो मजबूत होथे. गर्मी के दिन म जब अब्बड घाम लागथे अउ कोनो डाहर पानी नई मिले त बाहा भर कच्चा डारा ल काट के ओकर पानी ल दोना म झोंक के अपन प्यास ल घलक बुझाथे.
(5) लासा =सरगी के लासा के उपयोग धार्मिक कारज बर करे जाथे.एकर लासा ल धूपबत्ती के रूप में खासतौर पर पूजा -पाठ म करे जाथे. एकर अलावा कान के बीमारी के दवा अउ जूता पालीस तको बनाए जाथे.
(6) बोड़ा- बसतर म बरसात शुरू होते साठ सरई रुख के खाल्हे माटी म बोड़ा अब्बड मातरा म पाए जाथे. एमा अब्बड मातरा म प्रोटीन, बिटामिन अउ फाइबर घलो पाए जा थे. शुरुआत में एकर कीमत 2000 से ₹3000 किलो तक बिकथे. बोडा ले दिल के मरीज और ब्लड प्रेशर वाला मन बर दवा घलो बनाएं पर शोध चलत हे. बड़े-बड़े होटल म एकर अब्बड मांग हाबे.
बस्तर बोड़ा हमार देश के सबसे महंगा सब्जी के नाम से जानत हाबे. बस्तर के मनखे मन ये मउसम म लईका से लेके सियान तक घर से बाहिर निकल के सरगी पेड़ के खालहे म बोड़ा निकालत दिखथे. ईहां के मनखे मन अब्बड चाव से बोड़ा साग ला खाथे. बोडा ह दो प्रकार के होथे (1) जात बोड़ा (2) लाखड़ी बोड़ा. जात बोड़ा करिया होते और लाखड़ी बोड़ा सफेद होथे. जात बोड़ा ह अब्बड स्वादिष्ट होथे. जेकर सेती एकर मांग बाजार में जादा हईबे. अउ अब धीरे-धीरे दुसर राज में तको एकर मांग ह बड़त हावय.
(7) फुटू (मसरूम) बस्तर में जइसन बोडा ल खाथे उसने किसम ले फुटू तको बस्तरिया संस्कृति में रचे बसे हाबे. ईहां के लोगन मन फूटू के अब्बड शौकीन हाबे. ईहां कई प्रजाति के फूटू मिलथे. सरगी रुख के तीर दियार के भिभोरा म अब्बड डारी फूटू ह फुटथे. अउ सडे पैरा म पईरा फूटू तको मिल्थे. येकर अलावा छतरी फूटू अउ लकड़ी फूटू तको मिलथे. फूटू तको बोड़ा कस महंगा रथे. तभो ले फूटू खाय बर नई छोड़े. फुटू ह कडू तको होथे. यदि कोन्हो ह कडू फूटू ल खा लेहि त बीमार तको पड़ जाथे.
(8) औषधि- यहां के लोग मन सरगी के बीजा, तेल, तना, छिलका, पत्ता, और फूल के उपयोग कई प्रकार के बीमारी के इलाज बर करथे. जैसे घाव भरे बर, हड्डी जोडे बर, उल्टी दस्त रोके बर, कान के संक्रमण रोके बर, बहरापन दूर करे बर, चेहरा चमकाय बरअउ दाद -खाज- खुजली मिटाय बर घोलो आयुर्वेद के रूप में करे जाथे.
(9) लकड़ी - यहां के स्थानीय लोगन मन सरई के लकड़ी के घर के दरवाजा, चौखट, खिड़की, कुर्सी, टेबल, सोफा, मचान, पुलिया, ढोंगी अउ खेती के औजार घलो बनाथे. एकर रंग भुरा अउ कत्था रंग के होथे.
(10) खासियत - सरई के लकड़ी ल काटे के बाद म अब्बड दिन ले पानी में डुबो के रखे जाथे. ताकि लकड़ी ह अउ कड़ा हो सके. सरगी ह अब्बड गरु, अब्बद कड़ा अउ अब्बड टिकाऊ घलक होथे. ये लकड़ी ह जतकी पानी में भीगे रथे ओतकी टिकाऊ अउ कड़ा होथे. एकरे सेती सरगी लकड़ी ले भारत सरकार ह रेलगाड़ी के स्लीपर तको बनाथे. सगरी रुख के अतेक जियादा महत्व के कारण सरगी रूख ल छत्तीसगढ़ सरकार ह राज रुख (राज्य वृक्ष) घोषित करे हईबे.
सुकमा: डब्बाकोंटा में सुरक्षाबलों के कैंप पर नक्सलियों ने की फायरिंग, CRPF का जवान घायल
'भारत जोड़ो यात्रा' का भ्रामक वीडियो पोस्ट करने के आरोप में शख्स पर केस दर्ज
Bharat Jodo Yatra : महाकाल के दरबार में राहुल ने किया साष्टांग दण्डवत प्रणाम, दिन में नेताओं संग किया डांस, Video
Agniveer Recruitment 2022 Rally: अग्निवीर भर्ती रैली कल से इस राज्य में हो रही है शुरू, जानें इससे संबंधित तमाम डिटेल
पुलिस स्टेशन में पिता से मारपीट, परेशान बेटे ने दे दी जान, अब परिजन कर रहे कार्रवाई की मांग
Bharat Jodo Yatra : बाबा महाकाल की नगरी उज्जैन पहुंची राहुल गांधी की भारत जोड़ो यात्रा, 200 पंडितों ने किया स्वागत
Bharat Jodo Yatra : महाकाल की नगरी से रवाना हुई राहुल गांधी की भारत जोड़ो यात्रा, स्वरा भास्कर भी शामिल
छत्तीसगढ़ः लव जिहाद का आरोप, एसपी दफ्तर घेरा, परिजनों के साथ जाने से युवती का इंकार
Sarkari Naukri: अधिकारी बनने का सुनहरा मौका, 21 से 35 साल तक की उम्र वाले करें आवेदन
आखिरकार पुलिस गिरफ्त में आ ही गया चिटफंड कंपनी का फ्रॉड डायरेक्टर, लोगों से की थी करोड़ों की ठगी
कोरबा: सड़कों पर मवेशी छोड़ने पर अब पशुपालकों पर लगेगा 1000 रुपये का जुर्माना
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Chhattisgarh news, Chhattisgarhi, Chhattisgarhi News


text:
रायपुर। जनता कांग्रेस छत्तीसगढ़(जे) यानि जेसीसीजे के सुप्रीमो अजीत जोगी के पहिली तस्वीर अस्पताल के अंदर ले आघू आईस हे जेमा जोगी स्वस्थ्य अउह मुस्कुरात नजर आवत हे। अस्पताल प्रबंधन ह बताइस कि अजीत जोगी के सेहत म जल्द सुधार होवत है। उंखर संग उमन के पत्नी अउ कोटा विधायक रेणु जोगी घलोक मवजूद हे। तबीयत ठीक हो जाही त उमन ल दिल्ली चेकअप बर ले जाय जजाही। डॉक्टर मन ह निमोनिया के हल्के लक्षण के पुष्टि करिस हे। येखर संगे संग जोगी ल दो दिनों तक बेड रेस्ट के सलाह दे गेहे। आज अस्पताल के अंदर ले अजीत जोगी के पहली तस्वीर आघू आइस हे जेमा उमन मुस्कुरात नजर आवत हे। अस्पताल प्रबंधन ह बताइन कि अजीत जोगी के सेहत म जल्द सुधार होवत हे। उँखर संग उमन के पत्नी अउ कोटा विधायक रेणु जोगी हावय।
अजीत जोगी के सेहत म सुधार … चेकअप बर जाही दिल्ली
रायपुर। जनता कांग्रेस छत्तीसगढ़(जे) यानि जेसीसीजे के सुप्रीमो अजीत जोगी के पहिली तस्वीर अस्पताल के अंदर ले आघू आईस हे जेमा जोगी स्वस्थ्य अउह मुस्कुरात नजर आवत हे। अस्पताल प्रबंधन ह बताइस कि अजीत जोगी के सेहत म जल्द सुधार होवत है। उंखर संग उमन के पत्नी अउ कोटा विधायक रेणु जोगी घलोक मवजूद हे। […]
Related Posts
Nothing found!
It looks like nothing was found here!


text:
दुर्ग। भिलाई म अवइया 14 जून के पीएम मोदी के आम सभा होए वाला हे। एकर बर तइयारी पूरा हो गिस हे। उहें मोदी के सभा ल लेके हर स्तर म एहतियात बरते जात हे। संग ही PM मोदी के आगमन ल लेके 3 हेलिपेड बनाए गिस हे, जेमा एक हेलिपेड मोदी बर अऊ दू हेलिपेड सुरक्षा कि दृष्टि ले जवान मन बर बनाए गए हे। उहें पीएम मोदी के हेलीकॉप्टर उतरे के बाद, सुरक्षा बर उपर ले दू हेलिकाप्टर घलो रही।
मोदी के सभा ल लेके हर स्तर म एहतियात बरते जात हे
दुर्ग। भिलाई म अवइया 14 जून के पीएम मोदी के आम सभा होए वाला हे। एकर बर तइयारी पूरा हो गिस हे। उहें मोदी के सभा ल लेके हर स्तर म एहतियात बरते जात हे। संग ही PM मोदी के आगमन ल लेके 3 हेलिपेड बनाए गिस हे, जेमा एक हेलिपेड मोदी बर अऊ दू […]


text:
धमतरी । जिला म सासन के योजना के तहत ई-रिक्सा चलाए के प्रसिक्छन लेवइया महिला मन 6 महिना ले बेरोजगार बइठे हे। जेकर चलत महिला मन जिला प्रसासन ले जल्दी ई-रिक्सा दे के मांग करीस हे। असल म जिला म महिला मन ल ससक्त बनाए बर योजना के तहत आटीसी ह लगभग 100 महिला मन ल ई-रिक्सा चलाय के प्रसिक्छन देहे रीहिस। फेर प्रसिक्छन ले के बाद घलो लगभग 40 महिला मन ल रोजगार बर भटके बर पड़त हे। फिलहाल जिला प्रसासन ह ई-रिक्सा मंगाए बर टेंडर जारी करे के बात कहत हे।
प्रसिक्छन लेवइया 40 महिला मन 6 महिना ले बेरोजगार
धमतरी । जिला म सासन के योजना के तहत ई-रिक्सा चलाए के प्रसिक्छन लेवइया महिला मन 6 महिना ले बेरोजगार बइठे हे। जेकर चलत महिला मन जिला प्रसासन ले जल्दी ई-रिक्सा दे के मांग करीस हे। असल म जिला म महिला मन ल ससक्त बनाए बर योजना के तहत आटीसी ह लगभग 100 महिला मन […]
Related Posts
Nothing found!
It looks like nothing was found here!


text:
छत्तीसगढ़ मा किसान बर घर दुवार अउ किसानी बर कोठार के बड़ महत्तम हे. छत्तीसगढ़िया किसान अपन नवा घर मा जाय के पहिली ओला जौन किसम ले चतवारथे सिंगारथे वइसने किसान हा घर मा अन्न लक्ष्मी ला लाने के पहिली कोठार मा लानथे पाछू कोठार मा मिंज कूट के बोरी मा भर के घर लेगथे अउ कोठी मा भरय.
कोठार वो ठउर होथे जौन ला किसान हा अपन सुभीता ला देख के बनाथे. घर तीर मा ठउर रहिथे ता उहिंच मेर कोठार बना लेथे. नइते गाँव के बाहिर लगे परिया भुँइया रहिथे वहू ला कोठार बर बउर लेथे. छत्तीसगढ़ मा कतको किसान मन अपन एकठन खेत के एक कोन्हा मा कोठार बना लेथे फेर खेत मा कोठार बनई हा तुरते ताही होथय. कोठार बनाय के शुरूआत धान लुवाय के पन्द्रा दिन पहिली माने कुँवार महिना ले किसान मन करथें. पहिली भुँइया ला रापा मा छोलथे, खचवा डिपरा ला बरोबर (समतल) करथे. कोठार के सरुप ला गोलाकार रखे जाथय. पाछू दू तीन बखत गोबर मा लीप के सुखाय जाथे एखर से धान ला मिंजे के पाछू एककठन दाना ला सकेले या सुभिता होथे.
छत्तीसगढ़ी विशेष: जिहां के जुन्ना रंग-परंपरा के होथे दुनिया म बढ़ई, अइसन छत्तीसगढ़ के जानव मेला-मड़ई
कभू कभू दू किसान समिलहा एक कोठार ला बनाके आगू पीछू बउरथँय. कोठार तियार होय पाछू धान लुवई शुरु करे जाथय. धान के कटाय करपा काचा होय ले एक दू दिन खेत मा छोड़ देते नइते बइला गाड़ी मा, सुर मा नइते मुड़ी मा जोर के कोठार मा लानथे. छत्तीसगढ़ के किसान अन्न मा लक्ष्मी वास देखथे. कहे गे हे कलजुग मा सबके प्राण अन्न माने हे. जब करपा ला कोठार मा लाथे इही बखत कोठार अउ करपा दूनों के पूजा करथें. पाछू खरही ला रचथें. सब खेत के सबो करपा आय के पाछू मिंजाई शुरु होथे. रचाय खरही के करपा ला जब बगराथे तब बेलन दउँरी चलाय के पहिली एक बेर फेर कोठार मा पूजा होथे.
छोटे किसान हफ्ता दस दिन अउ बड़े किसान मन आगर दिन ले मिंजाई करथँय. मिंजाई सिराय के पाछू धान ला घर लेगे के पहिली एक बेरा फेर कोठार मा अन्नलक्ष्मी के पूजा अउ कोठार ला धन्यवाद देय बर पूजा करे जाथय, गुलाल चंदन फूल लगाके लक्ष्मी ला घर लेजाय जाथे. कतको किसान मन इही बेरा पटाखा घलो फोरथे अउ घर मा तसमई,चीला बनाके परसाद बाँटथे.
छत्तीसगढ़ी में पढ़िए- अड़बड़ सुग्घर लागथे छत्तीसगढ़ी भाखा के मुहावरा, कहावत अऊ लोकोक्ति
छत्तीसगढ़ मा घलो अब किसान पढ़े लिखे होगे. अब आधुनिक अउ मशीनरी किसानी मा कोठार के पूजा बिसरात जावत हे. टेक्टर मा मिंजाई तक तो कोठार पूजा होवत रहिस फेर हार्वेस्टर अऊ थ्रेसर के आय ले ये परंपरा ला छत्तीसगढ़ के किसान घलो अंधविश्वास अउ ढकोसला कहिके छोड़त जावत हे. हार्वेस्टर मा खेत मा लुवाई मिजाई तुरते ताही हो जाथे. थ्रेसर घलो खेत मा गंजाय करपा ला तुरते मिंज देथय. कोठार के जरूरत नइ परय. आजकल छत्तीसगढ़ के गाँव गाँव मा पक्की सड़क, कंक्रीटीकरण होय हे. कतको किसान थ्रेसर ला सड़क तीर मा खड़े करके तिरपाल जठा के मिजाई कर लेथे. अउ सीधा धान ला घर ले जाथय नइते मंडी.
आज यहू सच आवय कि अब छत्तीसगढ़ के कोनों गाँव मा कोठार बनाय लइक ठउर नइ बाचे हावय. जौन ठउर ला कोठार बनावत रहिन ओला खुदे कब्जियाके घर कुरिया बना डारिन. जब कोठार हा घर कुरिया बनगे तब न कोठार रहिगे न कोठार पूजा. एकरे सेती कोठार पूजा प्रथा ले दुरिहावत अउ बिसरावत हे.
CGPSC answer key 2022: खनन अधिकारी, Asst Geologist और अन्य पदों के लिए आंसर की जारी
सुकमा में पुलिस से मुठभेड़ में मारा गया 5 लाख रुपयों का इनामी नक्सली, शव बरामद
डिश का रिचार्ज खत्म हुआ तो मायके गई पत्नी, बोली- 'टीवी नहीं तो बीवी नहीं', आई परिवार टूटने की नौबत
उदयपुर हत्याकांड का छत्तीसगढ़ में दिखा असर, राजनांदगांव के बाजार में पसरा सन्नाटा
ये है सबसे महंगी बस्तरिया सब्जी, 5-स्टार होटलों में भी डिमांड, इन रोगों में है फायदेमंद, जानें कीमत
छत्तीसगढ़ की 2 लड़कियों का 20-20 हजार रुपयों में राजस्थान में हुआ सौदा, मानव तस्करी का पर्दाफाश
जिला पंचायत सीईओ ने ड्राइवर के रिटायरमेंट पर दिया अनोखा तोहफा, खुद कार चलाकर छोड़ा घर
भाजपा के पूर्व विधायक रामजी भारती की पत्नी ने लगाए शारीरिक प्रताड़ना के आरोप
4 करोड़ रुपये की क्रिप्टो करेंसी फ्रीज, डॉक्टर से हुआ था रोमांटिक घोटाला, जानें मामला
युवक ने गोबर बेच कमाए 4 लाख रुपये, इतने प्रभावित हुए लड़की के घरवाले कि कर दी बेटी की शादी
डॉ. प्रमोद महाजन को हाईकोर्ट से बड़ी राहत, दो दिन में ही वापस मिली सीएमएचओ की कुर्सी
ब्रेकिंग न्यूज़ हिंदी में सबसे पहले पढ़ें News18 हिंदी | आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी |
Tags: Chhattisgarh Articles, Chhattisgarh news, Chhattisgarhi
मेष
वृषभ
मिथुन
कर्क
सिंह
कन्या
तुला
वृश्चिक
धनु
मकर
कुंभ
मीन


text:
कोरोना वायरस के नाम ले आप सब परिचित तों हवों ही । ये वायरस का हरे, कईसे पैदा होथे, एकर लक्षण ,एक इंसान ले दूसरा इंसान मे कईसे फैलथे , एकर बचाव बर का करना चहिए ? ये सब के जानकारी आप मन ल पिछले साल आए कोरोना के लहर मा बहुत सुने बर मिले होई। लेकिन 2021 मा आए कोरोना वायरस के ये दूसरा लहर मा ना सिर्फ संक्रमण के लक्षण अलग हे बल्कि ये बार वायरस पहिले ले कहीं जादा संक्रामक हो गए हे जेकर सेती अप मन ला पहिले ले कहि जादा सावधानी रखे के जरूरत हे।
हमन अप मन ला बतात हन के असल मा ये वायरस मा का बदलाव आए हे जेकर सेती कोरोना हमर देश उपर अताना हावी होगे हे।
ये साल कोरोना के मरिज मा वायरस के नवा वेरिएन्ट (नवा प्रकार ) अऊ म्यूटेन्ट देखे बर मिले हे। ये म्यूटेन्ट बहुत तेजी ले अपन रूप बदलथे अऊ हररोज नवा अऊ भयानक रूप ले लेथे। वायरस के नवा वेरिएन्ट अतना ताकतवर हे की ये अब हवा मा भी अपन जगह बना ले हे। कोरोना के नान – नान कण अब मरीज के छिके – खांसे मा सरीर ले बाहर निकल के मरे नहीं बलके हवा मे ही लटके रहीथे। जेकर से संक्रमण फैले के खतरा 10 गुना बाढ जाथे ।
जहां हमन देखे हन के पिछले साल ये वायरस 60 साल के मैनखे मन मे जादा होय रीहीस लेकिन ये बार वायरस हा युवा मन ल सबसे जादा अपन चपेट मे ले हे। देश मा सबसे जादा मामला 20-35 साल के युवा मन उपर दिखे हे , जेकर कारण ना सिर्फ बुजुर्ग , युवा बलके बच्चा मन के भी खास ख्याल रखे के जरुवत हे।
अब बात करथन कोरोना वायरस के लक्षण के- ज़्इसे के हमन जानथन के बुखार,खासी, जुखाम , गले मा खराश आदि ये सब तों कोरोना के आम लक्षण आय । लेकिन ये बार कोरोना संक्रमित मरीज मन मे कई ठन नवा लक्षण दिखाई दिस । अगर आप मन ला बुखार , खांसी , के अलावा आँख मा जलन , पेट पिरा , या दस्त जैसे समस्या होत हे, ता ओला हल्का मे बिल्कुल मत लेवव । एखर साथ मा खाना मा स्वाद , या कुछु सूंघ नहीं पात हव ता ये भी कोरोना के लक्षण हो सकत हे। अगर आप ला या आपके परिवार मा कोनों सदस्य ला आइसने सिकायत हे ता बिना देरी के तुरंत कोरोना जांच करावव या नजदीक के डॉक्टर से संपर्क करो। अऊ हाँ साथ ही साथ दो मास्क लगावव अऊ अपन हाथ ला साबुन से बार- बार धोवों अऊ आस पास के लोग मन ला भी बोलव ।
कोशिश करो की अपन दिल,दिमाग,और मानसिक स्वास्थ्य ला ठीक रखो अऊ कोरोना के डर ला अपन उपर हावी होवन मत दव । ये विडिओ मा बताए गए चीज के पालन करो अऊ संक्रमण ला फैले से रोको। कोरोना ले डरो झन बचे के पूरा कोसिस करव , अऊ अपन साथ साथ अपन परिवार के ध्यान रखव।
हिंदी में यह जानकारी आप यहां पड़ सकते हैं :
कोरोना से बचाव के तरीके और उसकी जानकारी
कोविड से जुड़ी जानकारी के लिए ( यहां ) क्लिक करें।


text:
जय जोहार। (chhattisgarh) मुख्यमंत्री भूपेश बघेल ह बालोद जिला म अपन भेंट मुलाकात कार्यक्रम के अंतिम दिन आज बालोद सर्किट हाउस म तुंहर योजना तुंहर दुआर बुकलेट अउ बालोद जिला के डायरेक्टरी के विमोचन करीन। तुंहर योजना तुंहर दुआर बुकलेट म आने आने विभाग म संचालित कल्याणकारी योजना के जानकारी के संकलन करे गेहे ।
ए बुकलेट म योजना के संचालन के उद्देश्य, योजना ले प्राप्त होवइया लाभ, योजना के पात्रता अउ आवेदन के प्रक्रिया के बारे म विस्तार ले जानकारी दे गेहे । सासकीय योजना के प्रचार-प्रसार म संलग्न राजीव युवा मितान क्लब के सदस्य समेत दूसर मनखे अउ आमजन बर ये बुकलेट बड़ अकन उपयोगी साबित होही । उहें बालोद जिला के डायरेक्टरी म जिला के सबो अधिकारी अउ कर्मचारी मन के संबंध म जानकारी संकलित करे गेहे ।


text:
कोरोना काल म लेड़गादास महान साहित्यकार होगे. ये डाहर कोरोना परगट होइस वो डाहर ओखर कलम जवान. खूब लिखत हे. अउ कभू–कभू छपत हे. घरू साहित्य पट्टागे हे. कोरोना खबर ल लेड़गादास कोरोना साहित्य म बदल दिस. बहुरंगीलाल बतइस- ‘लेड़गादास इंटरनेटी दुनिया म धडाधड सर्च मारत हे. मन म ज्वार–भाटा उमड़त हे. कोरोना मंथन चलत हे. चिंतन के अमृत धार फोहारा बरोबर छूटत हे. कोरोना–साहित्य अकबका के फूटत हे. छपास के भूख जोर मारत. लेड़गादास तल्लीन होके कोरोना विचार–धारा म बोहावत हे.
लेड़गादास किहिस- ’कोरोना काल म अचानक कवि लेखक मन के थोक उदगम होवत हे.’ कतको साहित्य-शिरोमणि होगे. अपन नाम न छापे के निवेदन के साथ एक अखबार ल बहुरंगीलाल किहिस- ‘आजकल कोरोना काल के ख़ास सरकारी अवकाश हे. कलम फ्री चलत हे. रोज महान कोरोना-साहित्य के जनम होवत हे. खुद लेड़गादास ‘कोरोना चिंतन-सार’ नामक ग्रन्थ लिख चुके हे. लाकडाउन के सम्मान ओमा ‘घरे म राहो, मास्क लगाओ, दु गज दूरी’ बनाव, आदि एक राष्ट्रीय स्तर के प्रकाशन संस्थान म जारी हे.’
लेड़गादास किहिस- ‘प्रकाशन राष्ट्रीय स्तर के हे एखर ले मोर मनोबल बाढ़गे हे. सरकारी खरीद चुटकी बजात हो जही. आखिर कोरोना साहित्य ताजा हे. लोगन के मन म कोविड -19 ल लेके भारी जिज्ञासा हे.’ बहुरंगीलाल ल कविता-वविता वइसे तो समझ म नइ आय. फेर तीर म तुक्का चला लेथे. वो किहिस-‘इंटरनेटी कवि–सम्मेलन जिंदाबाद हे. इंटरनेटी काव्य-धारा नदिया के बाढ़ आय कस तेज धार अउ रफ्तार से परगट होवत हे. फेस बुक/वाट्सअप म कविता झरना बरोबर झरत हे. योगासन मुद्रा म कवि कविता-भ्रामरी प्राणायाम करत हे.ये साहित्य म नवा परयोग आय.’
छत्तीसगढ़ी में पढ़ें: जुगाड़, बिन पेंदी के लोटा, तेमा अंगरा ला भरके अस्तरी चला
लेड़गादास आजकल आन लाइन रहिथे. छत्तीसगढ़ म शिक्षा विभाग के चिमटा गवांगे रिहिस. खूब खोजबीन होइस. कोरोना काल म चिमटा गंवाना विभागीय अशुभ लच्छन माने जात रिहिस. एक दिन अचानक लेड़गादास ल गंवाय चिमटा विभाग के दुआरी म मिलिस. लेड़गादास ओला लेके अधिकारी महाशय के कार्यालय म परगट होइस. चिमटा मिले के खबर पाके अधिकारी महाशय गदगद होगे. आखिर कोरोना काल म कुछ तो बुता होना चाही न. जनता खुश रही, नेता खुश होहीं. सरकार के आघू चिमटा तो बाजे. लेड़गादास ल अधिकारी महाशय किहिस शिक्षा म अब कुछ नाच-गम्मत होना जरूरी हे.
लेड़गादास किहिस-‘चिमटा मिलते साठ झट अधिकारी महाशय वो चिंमटा के नामकरण संस्कार करिस “पढ़ई तुहंर दुआर. ’अउ बतइस के ये सरकारी चिमटा कोरोना-काल के पवित्र देन आय. अउ शुरू होइस पढ़ई दुआर–दुआर (दरवाजा–दरवाजा) अखबार म खूब छपाछप होवत हे. अउ का होना? शिक्षा –विभाग के दार-भात चुरना चाही बस.कोरोना-काल के एक अध्याय पुरगे. विद्वान मनखे एला शिक्षा के नवाचार कथें.
बहुरंगीलाल किहिस – ‘छत्तीसगढ़ के शिक्षा विभाग म पोंगा-प्रवेश होगे. पोंगा पढ़इ चलत हे. धन्न भाग लेड़गादास, तोला लिखे बर फटाफट विषय तो मिलत हे. ’लेड़गादास के नाम हरू रिहिस तेंन गरू होवत हे. एक दिन लेड़गादास बड़ जोर से झल्लइस किहिस– ‘ए मन ल हर कार्यक्रम बर कोतवाल चाही. अउ हांका राजधानी तक सुनाय. एक दिन लेड़गादास अपन मितान बहुरंगीलाल ल बतइस के शिक्षा म पोंगा के नवा अध्याय जुड़गे हे. मोहल्ला म पोंगा बजाव पढ़ई कराव. इही चलत हे. बहुरंगीलाल किहिस-‘मोहल्ला-पोंगा जिंदाबाद हे. अउ हर पंचायत पोंगा क्षेत्र म आगे.
छत्तीसगढ़ी में पढ़ें: धान अउ धन के होवत हे चीरहन
अब पोंगा गाँव–गाँव म बाजना शुरू होगे हे. ध्वनि परदूसन के परवाह सरकार कब करिस? सरकार ल अपन फेस चमकाय ले फुरसत नइ मिले? पोंगा के जोर–सोर ले नवा इतिहास बनत हे. बीच म लालबुझक्कड आ टपकिस. वोहा लेड़गादास के खूब प्रशंसा करिस. किहिस– ‘सरकारी दरबार म अपन गोटी फिट कर पाना सब के बस के बात नइ होय. वुहाँ लेवना–लगाय (नवनीत–लेपन) करे बर परथे. भई लेड़गादास तेंहां जोंन बुता करे हस तेखर सेती तोर नाव त चतुर सुजान होना रिहिस.” लेड़गादास जोर से हाँसिस फेर किहिस –‘लइका मन का पढ़त हें एखर ले कोनो ल मतलब नइ हे.
ये डहर चरवाहा/बरदिहा के गौठान दूसर डहर स्कूली पोंगा पोंगियावत हे.सब क्षेत्र म जय छत्तीसगढ़ होही. लालबुझक्कड हाँसत-हांसत किहिस-‘ खबर त यहू हे के अमेरिका के राष्ट्रपति के नजर छत्तीसगढ़ के गोबर अउ पोंगा एजुकेशन-उपर हे.’ लेड़गादास किहिस –‘मय गोबर के प्रशंसनीय परयोग अउ शिक्षा म छत्तीसगढिया पोंगा-‘विषय म किताब लिखत हवंव.’ लालबुझक्कड किहिस –‘एखर ले तेंहा राष्ट्रीय-अंतर्राष्ट्रीय लेखक हो जबे.कोरोना तोर बर वरदान होही.’तीनों सज्जन कोरोना–काढा पी के मस्त होगें.
Bharat Jodo Yatra : ओंकारेश्वर में दिखी राहुल-प्रियंका की शिव भक्ति, नर्मदा को चढ़ाई चुनरी, PHOTOS
छत्तीसगढ़ के वैज्ञानिकों की बड़ी कामयाबी, श्रीराम के ननिहाल में मिली ‘संजीवनी बूटी’
सवाल 'भूख' का है! कहानी 'देह की मंडी' में खुद को बेचते ट्रांस जेंडर्स की
नाबालिग लड़की से I Love U बुलवाने की जिद में मोबाइल टावर पर चढ़ा सिरफिरा आशिक, गिरफ्तार
नक्सलियों से सीधी लड़ाई के लिए तैयार हैं ट्रांस जेंडर, बोले- लोगों ने सिर्फ हमारा नाच-गाना देखा है, लेकिन अब...
ये इंसान समझे जाने की 'जंग' है, पढ़ें- आम नजरिये को चुनौती देकर समाज में कैसे मिसाल बने ट्रांस जेंडर?
हरे रंग का यह सांप है बेशकीमती! कोरबा में मिला दुर्लभ प्रजाति का ग्रीन कीलबैक स्नेक, देखें तस्वीरें
छत्तीसगढ़ और झारखंड पुलिस की संयुक्त टीम को मिली बड़ी सफलता, 12 टिफिन आईडी बम बरामद
कोरबा: सोवियत रूस के सहयोग से बने पॉवर प्लांट में घुसे 50 से अधिक नकाबपोश चोर, लाखों की चोरी
छत्तीसगढ़: सुरक्षा बलों ने मार गिराए 3 नक्सली, पामेरा के जंगल में हुई मुठभेड़, तलाशी अभियान जारी
कल एमपी में प्रवेश कर रही है राहुल गांधी की भारत जोड़ो यात्रा, प्रियंका भी 4 दिन रहेंगी साथ
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Articles in Chhattisgarh language, Chhattisgarh news, Chhattisgarhi
PHOTOS: जाह्नवी कपूर ऑरेंज कलर के ऑफ शोल्डर चोली-लहंगे में लग रही हैं बला की खूबसूरत, मेकअप की भी हो रही तारीफ
काजोल फिल्म प्रमोट करती दिखीं, तो कहीं जाह्नवी कपूर वर्कआउट के बाद आईं नजर- देखें PHOTOS
20 साल की इस एक्ट्रेस की अदाओं ने बनाए लाखों दीवाने, मुस्कान पर जान देते हैं फैन्स, देखें मासूमियत लाजवाब


text:
रायपुर। पुराना कहावत हवय कि प्यार एक अइसे शब्द हे जे ह पत्थर ल भी पिघला देथे । प्यार ल पाए बर गलत रास्ता ल छोड़ना, प्यार बर लक्ष्य तय करना फिर ओला पाना, फिल्म म अइसे कहानी ल आपन खूब देखे हो हू। । लेकिन छत्तीसगढ़ म प्यार के अइसे दू रियल लाइफ स्टोरी जय जोहर ह आप मन ल बतावत हे। पहिली स्टोरी म एक खतरनाक नक्सली कमांडर ह अपन प्यार क खातिर हथियार ल छोड़ दिस। तो दूसर म प्यार ल पाए एक युवक ह पुलिस अधिकारी बनागे।
छत्तीसगढ़ म एक बखत जब लाल आतंक अपन चरम म रहिस हे। ओ बेरा म नक्सली कमांडर गोविन्द ल बस्तर म सबो झन जानत रहिस हे। अउ ओकर नाम से लोगन मन डरय। कोंडागांव के जंगल म भटकत ए नक्सली ल अपन गांव के लड़की रमोली ले प्यार होगे। फिर प्यार के परवन ह अइसे चढ़िस कि अपन प्यार के खातिर गोविन्द ह माओवाद संगठन ले नाता तोड़ दिस।
गोविन्द ह बताइस कि शादी बर रमोली ह एक ठन शर्त रखिस कि नक्सली संगठन छोड दे। बस ओ ह संगठन छोड़ के अपन प्रेयसी के हाथ थाम लिस। गोविन्द के पत्नी रमोली कहिन कि हमार प्यार कभी कम नइ होवय। लोगमन तो एक दिन वेलेंटाइन डे मनाथे, हमार बर पूरा साल वेलेंटाइन डे जइसे है।
मंजिल तक पहुंचे के महत्वपूर्ण सीढ़ी हवय प्यार
प्यार मनखे के मंजिल तक पहुंचे के महत्वपूर्ण सीढ़ी हवय। ये गोंठ ह कोंडागांव के एएसपी नक्सल ऑपरेशन माहेश्वर नाग अउ सृष्टि के प्रेरणा हे। अउ दूनों के संघर्ष भरे कहानी ल भी दरसाथे । अपन प्यार ल पाए बर एएसपी ह कड़ी मेहनत अउ लगन से पढ़ाई करिस। कबर कि बगैर कामयाबी के ओखर मन के प्यार मिलना मुश्किल रहिस हे। आज दूनों के कहिना हे कि वेलेंटाइन डे प्यार का दिन हवय चाहे प्रेम कोनों रूप म हो, मां बाप के प्यार, दोस्त मन के प्यार, प्रेमी-प्रेमिका के प्यार अउ लइका मन के प्यार । इंसान ल हमेशा प्यार बटोरत रहना चाहिए।
रायपुर। पुराना कहावत हवय कि प्यार एक अइसे शब्द हे जे ह पत्थर ल भी पिघला देथे । प्यार ल पाए बर गलत रास्ता ल छोड़ना, प्यार बर लक्ष्य तय करना फिर ओला पाना, फिल्म म अइसे कहानी ल आपन खूब देखे हो हू। । लेकिन छत्तीसगढ़ म प्यार के अइसे दू रियल लाइफ स्टोरी जय जोहर ह आप मन ल बतावत हे। पहिली स्टोरी म एक खतरनाक नक्सली कमांडर ह अपन प्यार क खातिर हथियार ल छोड़ दिस। तो दूसर म प्यार ल पाए एक युवक ह पुलिस अधिकारी बनागे।


text:
भिलाई। एशिया के सबले बड़े स्टील प्लांट के कारखाना भिलाई स्टील प्लांट म कर्मचारी मन के मउत के सिलसिला थमे के नाव नइ लेवत हे। ताजा मामला म मेकेनली भारत इंजीनियरिंग कंपनी के इंस्ट्रूमेंट इंजीनियर अभिषेक राय के संदिग्ध परिस्थिति म मउत होगे।
मृतक अभिषेक प्लांट के गैस एनालाइजर रूम म अचेत हालात म जमीन म पड़े हुए मिलिस हे। आशंका जताए जात हे कि इंजीनियर के मउत जहरीली गैस के संपर्क म आए ले होइस हे। फिलहाल भट्टी थाना पुलिस मृतक के पंचनामा करके जांच म जुट गेहे। दरअसल भिलाई स्टील प्लांट के विस्तारीकरण परियोजना के अंतरगत कोल केमिकल विभाग – 3 म काम करइया मेकेनली भारत इंजीनियरिंग कंपनी के इंस्टूमेंट इंजीनियर अभिषेक राय ल गैस एनालाइजर रूम म बेहोशी के हालत म पाए गिस । ओला तुरंतचे मेन मेडिकल पोस्ट लाए गिस जिहां डॉक्टर मन ह ओला मृत घोषित कर दिस । मृतक अभिषेक मूलत: दुर्गापुर निवासी अउ भिलाई म चौहान टाउन म रहत रिहिस हे।
दुर्ग विवि के कुलपति बने सराफ
रायपुर। दुर्ग विश्वविद्यालय के नवा कुलपति शैलेन्द्र सराफ होंही। एखर आदेश बुधवार के राजभवन ले जारी होइस हे। जेमा प्रोफेसर सराफ के नाव म राज्यपाल बलरामजी दास टंडन ह मुहर लगा दीस हे। प्रोफेसर सराफ के नाव पहिली ले रविशंकर विवि के कुलपति बर चलत रिहिस हे। प्रोफेसर सराफ फार्मेसी काउंसिल ऑफ इंडिया के सदस्य घलो हवय। एखर संग ही रविशंकर विवि म फेकल्टी ऑफ टेक्नालॉजी के डीन घलो हे। प्रोफेसर सराफ ल कई अवार्ड मन ले सम्मानित करे जा चुके हे। जेमा सीनियर रिसर्च फैलोशिप ऑफ एम.पी.यू.जी.सी. , सीनियर रिसर्च फैलोशिप ऑफ सीएसआईआर न्यू दिल्ली अउ रिसर्च एसोसिएट ऑफ सीएसआईआर शामिल हे।
हेलीकॉप्टर गायब होय के मामला म नवा मोड़
रायपुर ले हेलीकॉप्टर गायब होय के मामला म एक नवा मोड़ आय हे। एसएआर एविएशन के कैप्टन जीसी पांडे्य ह बताइस कि एग्रीमेंट के अवधि पूरा होए के बाद ओला वापस ले गे रिहिस। संग ही कंपनी के अधिकारी मन बताइन कि मामला लगभग 8 महीना पुराना हे अब एमे काबर सिकायत दर्ज कराए गे हे, एकर जवाब ओमन करा नइ हे। एकर पहिली दुर्ग पुलिस ले पीयूष देशलहरा ह सिकायत करे रिहिस कि अजीत जोगी के दउरा बर लीज म ले गए हेलीकॉप्टर रायपुर ले गायब हो गे हे। एती अजीत जोगी ह कहिस कि प्रकाश देशलहरा ह ओला हेलीकॉप्टर दे रिहिस, फेर एकर पायलेट मनमानी करत रिहिस एकर चलत ओला अपन कार्यक्रम म बदले बर पड़े रिहिस।
बेरोजगार युवक मन ल ठगइया 3 आरोपी मन ल गिरफ्तार
बालोद पुलिस ह सरकारी नौकरी के नाव म बेरोजगार युवक मन ल ठगइया 3 आरोपी मन ल गिरफ्तार करिन हे। आरोपी मन करा ले 50 हजार नगद, फर्जी दस्तावेज अऊ एक मोटरसाइकल बरामद करे हे। असल म कुछ दिन पहिली थाना म एक मोटरसाइकल चोरी के रिपोर्ट लिखाए गे रिहिस। जेकर उपर आरोपी मन ल पकड़े के बाद खुलासा होइस की ये बेरोजगार युवक मन ल झांसा म लेके ठगत हें।. संग ही 60 लाख 90 हजार रुपिया के धोखाधड़ी करे के मामला आगु आय हे। मामला म एक आरोपी आरक्षक घलो हे जोन अभु घलो फरार बताए जात हे।
पेट्रोल चोरी करइया 2 आरोपी मन ल गिरफ्तार करे हे पुलिस ह
कोरबा पुलिस ह इंडियन ऑयल कॉर्पोरेशन के डिपो ले निकलइया टैंकर ले डीजल अऊ पेट्रोल चोरी करइया 2 आरोपी मन ल गिरफ्तार करे हे। पुलिस ह आरोपी मन करा ले 700 लीटर चोरी के डीजल अऊ 500 लीटर पेट्रोल जब्त करे हे। बताए जात हे कि लंबा बेरा ले गोपालपुर स्थित इंडियन ऑयल कॉर्पोरेशन के डिपो ले अलग-अलग पेट्रोल पंप बर निकलइया टैंकर ले रद्दा म ही बड़े मात्रा म डीजल अऊ पेट्रोल के चोरी के सिकायत पुलिस ल मिलत रिहिस। पुलिस ल पुख्ता जानकारी मिले उपर कटघोरा SDOP के टीम ह चोरी के डीजल अऊ पेट्रोल लेके कोरिया जिला म खपात एक मेटाडोर ल पकड़े हे, कोरबा पुलिस के ये कार्रवाई के बाद गिरोह के सरगना राजेश जायसवाल सहित मेटाडोर के ड्राइवर ल गिरफ्तार कर ले गे हे। उहें पुलिस ये गिरोह म सामिल दूसर सदस्य मन के खोज करे म जुटे हे।


text:
गरियाबंद। जिला के सासकीय कौंदकेरा लाईवीहुड कॉलेज म तीन छात्र मन के आत्महत्या के प्रयास करे के मामला आगु आइस हे। मिले जानकारी के अनुसार छात्र मन कॉलेज मैनेजमेंट के लापरवाही ले परेसान रहिन। ओमन अपन मूल दस्तावेज वापस मागत रहिन जेला कॉलेज प्रबंधन ह ओला जबरन अपन कना रखे हे। घटना के बाद कॉलेज म स्किल डेवलपमेंट के ट्रेनिंग लेत जम्मो छात्र मन हंगामा घलो करिन, अऊ कॉलेज प्रबंधन उपर कई आरोप लगाइन। फेर राजिम पुलिस ह मउका म पहुंचके मामला ल सांत कराइस।
कौंदकेरा लाईवीहुड कॉलेज म तीन छात्र मन के करिन आत्महत्या के प्रयास
गरियाबंद। जिला के सासकीय कौंदकेरा लाईवीहुड कॉलेज म तीन छात्र मन के आत्महत्या के प्रयास करे के मामला आगु आइस हे। मिले जानकारी के अनुसार छात्र मन कॉलेज मैनेजमेंट के लापरवाही ले परेसान रहिन। ओमन अपन मूल दस्तावेज वापस मागत रहिन जेला कॉलेज प्रबंधन ह ओला जबरन अपन कना रखे हे। घटना के बाद कॉलेज […]


text:
रायपुर। छत्तीसगढ़ म करीबम एक लाख 3 हजार पंचायत सिक्छाकरमी के सिक्छा बिभाग म संविलियन के प्रक्रिया पूरा होगे हे। अब नगरीय निकाय म तइनात सिक्छाकरमी मन के संविलियन के तइयारी सुरू होगे हे। बताय जात हे के नगरीय प्रसासन बिभाग ह संयुक्त संचालक मन ल पत्र भेज के नगरीय निकाय संवरग के सिक्छाकरमी मन के बारे म 26 जुलाई तक जानकारी मांगे हे।
नगरीय निकाय संवरग के सिक्छाकरमी मन म व्याख्याता, शिक्षक अउ सहायक सिक्छक मन के बारे म ये जानकारी एकत्र कर के भेजे के निर्देश दिय गेहे। येमा निकाय के नाम सहित पूछे गेहे के संविलियन के बाद कतना सिक्छाकरमी अइसे हे, जिखर संविलियन नइ होइस हे। व्याख्याता, शिक्षक अउ सहायक शिक्षक के बिसय ले लेके सेवा म पहिली नियुक्ति तारीख, वेतन भुगतान के ब्यौरा मांगे गेहे।
बताय जात हे के 1 लाख 3 हजार सिक्छाकरमी मन के संविलियन करे के बाद म अभु 80 हजार ले अधिक सिक्छाकरमी मन ल संविलियन के इंतजार हे। सरकार ह संविलियन बर ये अनिवारयता रखे हे के जे सिक्छाकरमी मन के सेवाकाल के आठ साल पूरा हो गे हे, उमन के ही संविलियन करे जाही। ये अनिवारयता के कारन सिक्छाकरमी वरग एक व दू के सिक्छाकरमी संविलयन के पात्र बन गेहे, लेकिन वरग दो के कनिष्ठ अइ वरग तीन के अधिकतर लोगन के सेवाकाल के आठ साल पूरा नइ होय हे। राज्य सरकार ह ये संबंध म साफ करे हे के सिक्छाकरमी मन के सेवाकाल के आठ साल जइसे-जइसे पूरा होत जाही, उमन के संविलियन होत जाही। ओती, संविलियन के बाद सिक्छाकरमी मन के वेतन ल लेके दुविधा के सिकायत आघू आवत हे।
सिक्छाकरमी मोरचा के पदाधिकारी मन के कहिना हे सिक्छक एलबी ल सातवाँ वेतनमान देय के निरदेश देय गेहे, येखर बावजूद कुछु स्थान मन ले छठवाँ वेतनमान देवत हुए बिल बनाय के खबर मिलत हे। प्रदेस मोर्चा संचालक वीरेंद्र दुबे अउ प्रान्तीय महासचिव धर्मेश शर्मा ह ये समस्या ल सक्षम अधिकारी मन के संज्ञान म लात हुए उंखर निराकरन के आग्रह करे हेष जेखर परिपेक्ष्य म वित्त बिभाग ले जिला कोषालय अधिकारी अउ समस्त डीईओ ल एक स्पष्ट दिशा निरदेश प्रदान करत हुए पत्र जारी करे जाही।
रायपुर। छत्तीसगढ़ म करीबम एक लाख 3 हजार पंचायत सिक्छाकरमी के सिक्छा बिभाग म संविलियन के प्रक्रिया पूरा होगे हे। अब नगरीय निकाय म तइनात सिक्छाकरमी मन के संविलियन के तइयारी सुरू होगे हे। बताय जात हे के नगरीय प्रसासन बिभाग ह संयुक्त संचालक मन ल पत्र भेज के नगरीय निकाय संवरग के सिक्छाकरमी मन के बारे म 26 जुलाई तक जानकारी मांगे हे।


text:
सब्बो दिन के सेती सार्वजनिक काम मा हाथ डारना चाही. भुइयाँ हमर , पानी हमर अउ जतन करइया घलोक हमर. जतन करना अउ सब्बो सच ला जान के अपन बिचार रखना तइहा जमाना ले आवत हे. अपन तीर - तार मा होवत हे अउ का होना चाही एखर चिंता आजो होथे. पानी के सेती जिनगी ला बचाए राखना हे कहिके मानव सभ्यता के विकास होवत चलत गिस अउ नंदिया के तीरे तीर घर द्वार अउ बयपार चलत गिस. चलन बाढ़िस ज्ञान - विज्ञान के नान - नान अवजार बनाए गिस. ज्ञान, कला - संस्कृति संगे - संग चले लागिस. आज ला आजे जीना हे अइसे बिचार मा विस्तार आना शुरु होइस त काली के चिंता सताए लागिस. एही काली के चिंता हा बउरई अउ धरवंट बर जोरे जंगारे के जिनिस बनाए गिस. सृष्टि काल ले लेके आज तक जतका हमन भोगत हन , चाहे सुख होवय के दुख होवय सब्बो के सेती , सब्बो जीव के सेती हरय. प्रकृति घलोक अपन रूप के चिंता करथे. सुख - दुःख ला टपरथे. टपरत - टपरत बने बढ़वार करे हे, तेकरे सेती संसार चलतहे.
आजकाल धरती अउ अकास मा आदमी जात अपन बड़ई करके मगन होवत हे. कतको जगा फऊ हो गेहे, तभो ले डरवाए असन बुता ला करतेच हे. उप्पर मा चइघे ले तरी डाहर देखे मा कतको झन देखइया थरथरा जाथें. सब्बो झन नइ थरथरावंय. नइ थरथराइन तभे कतको नवा - नवा जानकारी मिलना शुरु होगे. कोन काय करत हावय देखव चारों मुड़ा इही एक ठन नवा बुता होगे हे. कमई धमई कोनो मेरन रहय अपन सेती जीने वाला मन मानव मस्तिष्क ला घलोक अपन पूंजी बनाए के उदिम मा लगे हें. जेनला देखबे तेन काहत हे चार पइसा बाचना नइ हे छोड़ ना ए काम ला. अब चार पईसा बाचना चाही वाला संस्कृति पनप गेहे. पनपत हे कहिबे त लबारी बात हो जही. कई सदी बीतगे अपरिद्धा मन के सेती मानवता तार - तार होवत हे. अब अइसने अउ कतका दिन चलही. उद्धार करइया कोने. धरम ध्वजा धरइया मन कतका दिन ले हमर मन ला टमर के अपन सान ला बोहाहीं. धरम के पाठ पठइया अपन करतब ला दिखाए के मौका खोजत रइथे. बिलई घलोक सोना के बनवा डारथे. चढ़ोतरी मा धियान राखना अउ ओखरे हिसाब ला लगावत - लगावत मन्तर मरइया सब्बो धरम मा पनपगे हे.
छत्तीसगढ़ में पढ़ें: गांव मं रोजगार नही, किसान करय तो करय का?
करम के प्रति जागरण के काल बहुत जल्दी अवइया हे. ठठा - ठठा के सब्बो डहर ला देख डरिन फेर. चक्कर पूरा होइस तहां उही मेरन फेर आना हे. मरनी - जपनी चलतेच रही। जपइया अपन माला जपतेच रही अउ मरइया मरतेच रिही। जेन जीथे तेन अपन बना लेथे अइसे कहिके बिचार बगरना चाही. चारो धाम करले. जतका किसम के धरम हे अउ जतका उनकर करम हे सब्बो ला एक जगा सकेल के लानना परही. छितरे - छितरे हावय कहिके सार काए समझ मा नइ आवत हे. सब्बो दिन एक बरोबर नइ होवय बने बात ए. फेर सब्बो दिन तें रहिबे का. पहिली के हिसाब हजारों साल के राहय अब तो, सैकड़ा पुरना मुस्कुल हे. सैकड़ा पुरगे त तें जान ले बने खटाइस काबर के वोहा जिनगी ला जिनगी असन जिये हावय. आवश्यकता कम मिहनत जादा. निस्फिकर होके सुतई. ससन भर खइस अंटियाके रिगिस. इही जिनगी मा होना चाही फेर होही कइसे निनानबे के फेर ला कोन भोगही. कोनो मेरन ला टमर के दिखले पोनडा मिलहिच. अपन जान हे तभे पोनडा राखे हे. दइसे करबो तभे दइसे होही. कोनो नइ जानत होही अइसे बात नोहे. जानत सब्बो हे, फेर का करना कहि के चुपेचाप संग ला देवथे. संग देवइया घलोक कमती नइ राहय वोहू ला मौका के तलाश रइथे.
कोरबा: सड़कों पर मवेशी छोड़ने पर अब पशुपालकों पर लगेगा 1000 रुपये का जुर्माना
आखिरकार पुलिस गिरफ्त में आ ही गया चिटफंड कंपनी का फ्रॉड डायरेक्टर, लोगों से की थी करोड़ों की ठगी
Agniveer Recruitment 2022 Rally: अग्निवीर भर्ती रैली कल से इस राज्य में हो रही है शुरू, जानें इससे संबंधित तमाम डिटेल
Sarkari Naukri: अधिकारी बनने का सुनहरा मौका, 21 से 35 साल तक की उम्र वाले करें आवेदन
'भारत जोड़ो यात्रा' का भ्रामक वीडियो पोस्ट करने के आरोप में शख्स पर केस दर्ज
सुकमा: डब्बाकोंटा में सुरक्षाबलों के कैंप पर नक्सलियों ने की फायरिंग, CRPF का जवान घायल
पुलिस स्टेशन में पिता से मारपीट, परेशान बेटे ने दे दी जान, अब परिजन कर रहे कार्रवाई की मांग
छत्तीसगढ़ः लव जिहाद का आरोप, एसपी दफ्तर घेरा, परिजनों के साथ जाने से युवती का इंकार
Bharat Jodo Yatra : बाबा महाकाल की नगरी उज्जैन पहुंची राहुल गांधी की भारत जोड़ो यात्रा, 200 पंडितों ने किया स्वागत
Bharat Jodo Yatra : महाकाल की नगरी से रवाना हुई राहुल गांधी की भारत जोड़ो यात्रा, स्वरा भास्कर भी शामिल
Bharat Jodo Yatra : महाकाल के दरबार में राहुल ने किया साष्टांग दण्डवत प्रणाम, दिन में नेताओं संग किया डांस, Video
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Chhattisgarhi, Chhattisgarhi Articles


text:
पूनम, रानी के चुंदी ला दू भाग करके वो मं तेल चुपरथे अऊ ओकर बाद कस के चोटी बनाथे. फरे येकर पहिली के वो ह चोटी मं रबर बैंड लगाय सकतिस, ओकर लइका अपन दीगर भाई-बहिनी मन संग खेले बहिर दऊड़त भाग जाथे. पूनम देवी रात सेती रांधत लइका मन के ये कारोबार का ले के कहिथे, “दोस्त सब के आबितै, ई सब सांझ होइते घर से भाग जाई चाहे खेला लेल (संगवारी मन के आय के आरो पावत, वो सब्बो संझा खेले सेती बहिर दऊड़त भाग जाथें).” रानी ओकर दूसर बेटी आय, ओकर उमर 8 बछर के हवय.
पूनम के तीन बेटी अऊ एक बेटा हवय, फेर ओकर चारों लइका मन ले सबले नान केच जनम प्रमाण पत्र ओकर तीर हवय. प्रमाणपत्र बाबत वो ह कहिथे, हमरा लाग में इत्ते पाई रहितै त बनवाइए लेतिए सबकै (गर हमर करा पइसा रतिस, त हमन बाकी तीनों के घलो बनवा लेय रतेन).”
ओकर कच्चा मकान के चरों डहर ह बांस ले रुंधाय हवय, जइसने के बिहार के गाँव-देहात के अब्बड़ घर मन मं देखे ला मिलथे. 30 बछर के ओकर घरवाला मनोज दिहाड़ी मजूर आय. वो ह बिहार के मधुबनी जिला के बेनीपट्टी ब्लॉक के एकतारा गाँव मं रहिथे. मनोज रोजी मजूरी करके महिना मं करीबन 6,000 रूपिया कमाथे.
पूनम (बदले नांव) बताथें, “मोर उमर अब 25 बछर ले कुछेक महिना उपराहा हो गे हवय. मोर आधार कार्ड मोर घरवाला करा हवय अऊ ये बखत वो ह घर मं नई यें. मोर बिहाव कऊन उमर मं होय रहिस, ये हा मोला बने करके सुरता नई ये.” गर ओकर उमर ये बखत 25 बछर हवय त ये होय के भारी सम्भावना हवय के बिहाव के बखत ओकर ओमर14 बछर के करीबन रहे होय.
पूनम के सब्बो लइका मन के जनम घर मं होय रहिस. मनोज के काकी, 57 बछर के शांति देवी कहिथें, "हरेक बेरा दाई (जचकी दाई) ह मदद करिस. हमन अस्पताल जाय के बारे मं तभेच सोचेन, जब हमन ला लगिस के हालत बिगड़त हवय.” वो ओकर (मनोज अऊ पूनम के) घर के तीर के उहिच मोहल्ला मं रहिथे अऊ पूनम ला अपन बहू मानथे.
शांति देवी कहिथे, “हमन मन जइसने पूनम ला घलो जनम प्रमाण पत्र बनावाय के बारे मं कऊनो जानकारी नई रहिस. येला बनवाय बर जिला अस्पताल मं जाय अऊ तय पइसा पताय ला परथे. फेर मोला नई पता के कतक.”
जनम प्रमाण पत्र बर पइसा देय ला परथे?
पूनम कहिथे, “बिल्कुल, इहाँ वो मन फोकट मं जन्म प्रमाणपत्र नई देवंय. कहूँ अऊ देथें काय?” इहाँ ‘वो’ ले पूनम के मतलब आशा कार्यकर्ता अऊ अस्पताल के करमचारी ले हवय.शांति कहिथे, “पाई लेई छे, ओहि दुआरे नाई बनबाए छियाई (वो लोगन मन येकर बदला मं पइसा मांगथें, येकरे सेती हमन अपन बेटी मन के जनम प्रमाण पत्र नई बनावे सकेन).”
पूनम अऊ शांतिदेवी दूनेच नई फेर ये महल्ला के हरेक बासिंदा मैथेली बोलथे. देश मं ये भाखा के बोलेइय्या मन के अबादी 13 लाख ले जियादा हवय. ये आबादी के अधिकतर हिस्सा बिहार के मधुबनी, दरभंगा अऊ सहरसा जिला मं रहिथे. संग मं ये ह परोसी देश नेपाल मं घलो दूसर सबले जियादा बोलइय्या भाखा हवय.
फेर भारी दिलचस्प बात आय के एकतारा गांव के प्राथमिक स्वास्थ्य केंद्र, पूनम के घर ले मुस्किल ले 100 मीटर दूरिहा मं हवय. इहाँ के लोगन मन बताथें के ये प्राथमिक स्वास्थ्य केंद्र जियादातर बखत बन्देच रहिथे, सिवाय तऊन गिने-चुने दिन ला छोड़के, जब कंपाउंडर इहां आथे. पूनम के परोसिन राजलक्ष्मी महतो (जेकर उपर 50 बछर ले जियादा हवय) कंपाउंडर के अवई ला बताथें, “वो ह आखिरी बेर इहाँ 3 दिन पहिली आय रहिस. वो ह हफ्ता मं दू बेर ये अस्पताल के ताला ला खोलते, फेर डॉक्टर के दरसन दुब्भर आय अऊ डॉक्टर इहाँ आय होय हों, अइसने हमन महिनों ले देखे नई हवन. दुलार चन्द्र के घरवाली इहाँ दाई हवंय, जऊन ला जचकी बखत मुस्किल हालत मं वोला बलाथन. वो ह तीर के टोला मं रहिथें. वो ह भारी भरोसा के काबिल आंय.
रिसर्च रिव्यू इंटरनेशनल जर्नल मं 2019 मं छपे एक ठन रपट ह एक महत्तम बात डहर आरो करथे: नीति आयोग के मुताबिक़ भारत मं 6 लाख डॉक्टर, 20 लाख नर्स अऊ 2 लाख डेंटल सर्जन के भारी कमी हवय. येकर बाद घलो के विश्व स्वास्थ्य संगठन डॉक्टर-मरीज के अनुपात ला 1:1000 यानि हजार मरीज मं 1 डॉक्टर रखे के अनुशंसा करथे, फेर ये घलो देहात भारत मं 1:11,082 अऊ बिहार अऊ उत्तरप्रदेश जइसने कुछेक राज मं ये अनुपात ह 1:28,391 अऊ 1:19,962 हवय.
रपट मं ये बात ला घलो दरज करे गे हवय के “भारत के 1.14 मिलियन मान्यता प्राप्त डॉक्टर मं ले 80 फीसदी डॉक्टर अइसने सहर मन मं काम करथें जिहां देश के सिरिफ 31 फीसदी अबादी रहिथें. अभाव के ये कहिनी कतको सुविधा ले जुरे मूल ढांचा, जइसने प्राथमिक स्वास्थ्य केंद्र, जिला अस्पताल धन सामुदायिक स्वास्थ्य केंद्र अऊ दीगर अस्पताल मन के मामला मं खुल के आगू आथे. अइसने हालत मं पूनम के घर ले प्राथमिक स्वास्थ्य केंद्र के तीर होय ह उफनत नरूवा मं पियास ले मरे जइसने हवय.
हमन पूनम के घर के परछी मं ठाढ़े गोठियावत रहेन. बिहार मं परछी ला घर के सियान मन धन मरद मन अपन ठिकाना जइसने बऊरथें. कुछु बखत बाद परोस के कुछेक माईलोगन मं हमर गोठ-बात मं जुर जाथें. एक बेर त अइसने लगत रहिस के सायेद वो ह चाहथे के हमन भीतर के कऊनो खोली मं जाके गोठ-बात करन, फेर हमन परछी मेंच गोठियाय ला चले रहन देन.
राजलक्ष्मी बताथें, “जब मोर बेटी के जचकी होय ला रहिस; हमन हड़बड़ मं वो ला बेनीपट्टी अस्पताल ले के जाय ला परिस. पहिली घर मं इच जचकी के बात होय रहिस, फेर आखिरी बेरा मं हमन ला पता चलिस के दाई ह कहूँ बहिर चले गे हवय. येकरे सेती मंय अऊ मोर बेटा वोला ऑटोरिक्सा मं अस्पताल ले गेन. जचकी के तुरते बाद ऊहाँ ड्यूटी करेइय्या नर्स ह हमन ले 500 रूपिया मांगिस. मंय ओकर ले कहेंव के हमन ये बखत पइसा देय के हालत मं नई अन, जेकर सेती वो ह मन मं राख लीस अऊ जनम प्रमाण पत्र पे सेती हमन ला भारी जूझे ला परिस.”
स्वास्थ्य सुविधा ले जुरे सबले तरी के स्तर मं माइलोगन मन ला होय ये गम ह, इहाँ के माइलोगन मन के पीरा, अतियाचार अऊ ओकर दुविधा के कहिनी ला बताथे.
स्वास्थ्य सेवा के मूल ढांचा के अभाव मं, अइसने डॉक्टर मन के होय के जऊन मन स्वास्थ्य केंद्र मं पांव नई धरें धन अइसने निजी स्वास्थ्य सेवा के होय ले, जऊन ह या त पहुंच ले बहिर हवंय धन अपन नाकाबिल होय, अच्छम होय सेती भारी खतरनाक हालत मं हवंय, गरीब घर के माइलोगन मन ला जियादा करके आशा कार्यकर्ता के मदद ऊपर आसरित रहे ला परथे. गाँव के स्तर मं गर कऊनो कोविड के खिलाफ जी जान ले लगे रहिन, त वो हा आशा कार्यकर्ता मनेच मन रहिन.
अइसने बखत मं जब हरेक कऊनो अपन परान बचाय घर मं खुसरे रहिन, आशा कार्यकर्ता अपन परान ला खतरा मं डार के वो मन ला सौंपे जम्मो काम के संगे संग, घर-घर जा के टीकाकरन ले लेके दवई बांटे, जचकी ले पहिली अऊ बाद के देखभाल जइसने बूता सरलग करत रहिन.
येकरे सेती जब सहायक नर्स (एएनएम) के स्तर मं नान अकन भ्रष्टाचार आगू मं आथे, त आशा कार्यकर्ता, आंगनवाड़ी कार्यकर्ता, अऊ पूनम अऊ राजलक्ष्मी जइसने माईलोगन मन बेबस-लचार हो जाथें. भले कमती पइसा मांगे जावत हवय, फेर इहाँ के गरीब माई लोगन सेती वो ह वोमन के ताकत ले जियादा होथे.
तऊन कुछेक समेत जऊन मन अइसने हालत ले समझौता कर लेथें, जम्मो आशा कार्यकर्ता मन के ऊपर भारी दुवाब होथे. देश भर मं 10 लाख ले जियादा आशा कार्यकर्ता हवंय, जऊन मन गाँव के लोगन ला अऊ स्वास्थ्य सेवा ला जोरथें. वो अपन सेती खतरा ले भरे हालत मं किसिम-किसिम के काम करथें. देश के बनेच अकन इलाका मं बीते बछर अप्रैल के महिना ले वो मन के सेती हरेक दिन एक कोरी पांच घर के हालचाल जाने ला जरूरी कर देय गेय रहिस, जिहां वो मन ला हरेक घर महिना मं कम से कम चार बेर कोविड ले जुरे सर्वे करे जाय ला होवत रहिस. वो मन ला ये सब्बो कुछु सुरच्छा के भारी कमती इंतजाम के संग करे ला परत रहिस.
महामारी ले बनेच पहिली 2018 मं बिहार मं 93, 687 के संख्या वाले, भारत मं आशा कार्यकर्ता मन के दूसर सबले बड़े मंडली ह बढ़िया तनखा के मांग करत भारी पैमाना मं हड़ताल करे रहिन. केंद्र अऊ राज सरकार के तरफ ले कतको आस्वासन मिले के बाद वो मन हड़ताल ले लहूंटगे रहिन. फेर ओकर बाद कुछु नई होईस.
दरभंगा के आशा कार्यकर्त्ता, मीना देवी कहिथें, 'तुमन ले कुछु लुकाय नई ये के हमन ला काम के बदला मं कतक कम तनखा देय जाथे. गर हमन वो मन के (जेकर घर मं कऊनो लइका के जनम होथे) डहर ले राजी-ख़ुशी देय पइसा ला नई लेबो, त फेर तुमन बतावव, हमर गुजर बसर कइसने होही?’
ये बछर मार्च महिना मं आशा संयुक्त संघर्ष मोर्चा के अगुवई मं वो मन फिर हड़ताल मं चले गीन ये बेर वो मन के नारा रहिस: “एक हजार मं दम नई, इक्कीस हजार महिना मानदेय ले कम नई.” वो मन आशा कार्यकर्ता ला सरकारी करमचारी के दर्जा देय के मांग घलो करिन. ये बखत, बिहार मं आशा कार्यकर्ता के महिना भर के सबले जियादा अउसत कमई 3000 रूपिया हवय अऊ वो कमई घलो वो मन के डहर ले करे जम्मो काम मन के बदले मिले अस्थिर मानदेय ले होथे.
वो मन जब घलो हड़ताल मं जाथें, हरेक बेर सरकार वो मन ला भरोसा देवत जान परथे अऊ फेर अपन वायदा ले मुकर जाथे. अज घलो वो मन ला सरकारी नऊकरी जइसने तनखा, पेंशन धन दीगर रोजगार भत्ता जइसने कुछु नई मिलय. अइसने मं आशा कार्यकर्ता धन आंगनवाड़ी कार्यकर्ता के गुजर बसर करे अऊ काम करे ह भारी मुस्किल हो जाथे.
दरभंगा के आशा कार्यकर्त्ता, मीना देवी कहिथें, "तुमन ले कुछु लुकाय नई ये के हमन ला काम के बदला मं कतक कम तनखा देय जाथे. गर हमन वो मन के (जेकर घर मं कऊनो लइका के जनम होथे) डहर ले राजी ख़ुशी देय पइसा ला नई लेबो, त फेर तुमन बतावव, हमर गुजर बसर कइसने होही? हमन कभू येकर बर ककरो ऊपर दुवाब नई बनावन अऊ न त कऊनो तय रकम नई मांगन. वो लोगन मन जऊन कुछु राजी-ख़ुशी दे देथें, हमर सेती ओतका बनेच हवय, फेर वो ह लइका के जनम बखत होय धन जनम प्रमाण पत्र बनवाय बखत.”
अऊ ये सब्बो वो मन के धन वो मन जइसने अऊ कुछेक लोगन के मामला मं सही हो सकथे, फेर देश भर मं लाखों आशा कार्यकर्ता हवंय, जऊन मन अइसने मामला मन ले दुरिहा रहिथें. फेर मधुबनी अऊ बिहार के कुछु अऊ हिस्सा के मामला मं भारी गरीब माईलोगन ऊपर गुजरे येकर ले ठीक उलट आय, जऊन मन ले भेंट होय ले जबरन पइसा वसूले के बात बहिर आथे.
मनोज के दाई-ददा, मनोज अऊ ओकर घरवाली के संगे संग ओकर तीन झिन लइका – 10 बछर के अंजली, 8 बछर के रानी अऊ 5 बछर के सोनाक्षी के संग रहत रहिन. फेर ओकर दाई-ददा अब ये दुनिया मं नई यें. वो मन के चऊथा लइका अऊ इकलौता बेटा (जऊन ह अब ढाई बछर के हवय) के जनम वो मन के गुजरे के बाद होय रहिस. पूनम कहिथे, “मोर सास ला कैंसर रहिस. फेर मोला पता नई के का के रहिस. वो ह करीबन 4-5 बछर पहिली गुजर गे. ओकर बाद, 3 बछर पहिली मोर ससुर के गुजरे के बाद ले बस हमन 6 झिन परानी हवन. वो मन ला हमेशा पोता के चाह रहिस, भगवान करे रतिस, वो हा मोर राज ला देखे सके रतिन.”
पूनम ह सिरिफ छठवीं तक ले पढ़े हवय अऊ ओकर घरवाला 10 वीं तक ले. पूनम बताथे, “देखव, सुरु सुरु मं त मोला जनम पतरी (जन्म प्रमाण पत्र) के बारे मं कुछु पताच नई रहिस. मोर तीसर लइका के जनम के बाद जब आशा ह मोला पइसा मांगिस, मोला तब जेक पता चलिस के जनम प्रमाण पत्र नांव के कऊनो चीज होथे. जिहां तक ले मोला सुरता हवय, वो ह मोर ले 300 रूपिया मांगे रहिस. मोला लगे रहिस के ये ह फीस आय. फेर मोर घरवाला ह मोला बताइस के हमन ला प्रमाण पत्र सेती कऊनो ला पइसा देय के जरूरत नई ये. अस्पताल ले ये ह मुफत मं पाय हमर हक आय.”
पूनम बताथे, “कहलकई अढ़ाई सौ रुपया दियाउ तौ हम जनम पत्री बनवा देब (वो ह कहिस के गर मंय वोला 250 रूपिया देहूं, त वो ह जनम प्रमाण पत्र बनवाके दे दिही.) हमन अपन बेटा सेती ये बनवा लेन काबर वो ह दाम ला 50 रूपिया कम कर देय रहिस. फेर हमन 750 रूपिया खरचा नई करे सकेन जऊन ला वो हा हमर बेटी मन के सेती जनम प्रमाण पत्र बनवाय के बदला मं मांगे रहिस.”
पूनम जन्म प्रमाणपत्र बनवाय के तरीका के बात करत कहिथे, “गर हमन खुदेच बनवाय के कोसिस करन, त हमन ला ओकर सेती बेनीपट्टी अस्पताल (ब्लॉक हेडक्वार्टर) जाय ला परही. उहाँ, हमन ला सफाई वाली ला कुछू पइसा देय ला परही. त दूनो तरीका ले पइसा खरचा होइच ला हवय, चाहे हमन इह आशा ला देवन धन बेनीपट्टी तक जावन. फेर हमन टार देन. आगू कभू ये प्रमाणपत्र के जरूरत परही, त तब के तब देख लेबो. मोर घरवाला भारी मिहनत के बाद ले मुस्किल ले रोजी मं 200 रूपिया कमा पाथें. हमन वो ला बनवाय मं एक बेर मं ओतका खरचा कइसने कर सकथन, जतक ओकर चार दिन के कमई होही?”
शांति ये मं अपन बात ला जोड़त कहिथे, “मोर त एक पईंत ‘आशा’ ले बहस घलो हो गे रहिस. मंय त ओला सफ्फा सफ्फा कहि देंव के गर हमन ला येकर बर पइसा देय ला परही, त हमन प्रमाण पत्र बनवावन घलो नईं.”
वो बखत तक पूनम के जियादातर परोसी मन गांव के तीर हफ्ता मं लगेइय्या हाट मं जाय सेती निकरे ला धरे रहिन के अंधेल होय ले पहिली उहाँ हबर सकें. हाट जाय के सवाल मं पूनम कहिथे, “ मंय सोनाक्षी के ददा (पूनम, मनोज ला अइसने कहिके बलाथे) ला अगोरत हवंव, हमन घलो जाके थोकन साग-भाजी धन मछरी बिसोय सकन. मंय तीन दिन ले सरलग दार-भात रांधत हवंव. सोनाक्षी ला रोहू (मछरी) के सुवाद भारी पसंद हवय.”
लहुंटत ये जरुर लागथे के उहाँ बेटी मन के जनम प्रमाण पत्र ले जियादा महत्तम अऊ तुरते जरूरी चीज मन ला करे ला हवय.
पारी अऊ काउंटरमीडिया ट्रस्ट के तरफ ले भारत के गाँव देहात के किशोरी अऊ जवान माइलोगन मन ला धियान रखके करे ये रिपोर्टिंग ह राष्ट्रव्यापी प्रोजेक्ट ' पापुलेशन फ़ाउंडेशन ऑफ़ इंडिया ' डहर ले समर्थित पहल के हिस्सा आय जेकर ले आम मइनखे के बात अऊ ओकर अनुभव ले ये महत्तम फेर कोंटा मं राख देय गेय समाज का हालत के पता लग सकय.
ये लेख ला फिर ले प्रकाशित करे ला चाहत हवव ? त किरिपा करके [email protected] मं एक cc के संग [email protected] ला लिखव
जिज्ञासा मिश्रा ठाकुर फैमिली फाउंडेशन ले स्वतंत्र पत्रकारिता अनुदान के माध्यम ले सार्वजनिक स्वास्थ्य अऊ नागरिक स्वतंत्रता ऊपर लिखथें.ठाकुर फैमिली फाउंडेशन ह ये रिपोर्ताज के बिसय मं कऊनो संपादकीय नियंत्रण नई करे हवय.
अनुवाद: निर्मल कुमार साहू


text:
भिलाई । समाज के रक्षक माने जाए वाला पुलिस के भर्ती के दउरान एक युवक के मउत होगिस। असल म मामला ये हे कि सहर के जयंती स्टेडियम म आरक्षक के 124 पद म भर्ती बर 2000 युवक आए रहिन। जम्मो अभ्यर्थी मन ल 1500 मीटर दौड़ तय करना रहिस। ये दउरान युवक लवकुश साहू के तबीयत बिगड़िस। फेर तबीयत बिगड़े म ओला तत्काल अस्पताल पहुंचाए गिस, जिहां इलाज के दउरान ओकर मउत हो गिस।
पुलिस के भर्ती के दउरान एक युवक के मउत
भिलाई । समाज के रक्षक माने जाए वाला पुलिस के भर्ती के दउरान एक युवक के मउत होगिस। असल म मामला ये हे कि सहर के जयंती स्टेडियम म आरक्षक के 124 पद म भर्ती बर 2000 युवक आए रहिन। जम्मो अभ्यर्थी मन ल 1500 मीटर दौड़ तय करना रहिस। ये दउरान युवक लवकुश साहू […]
Related Posts
Nothing found!
It looks like nothing was found here!


text:
जगदलपुर। बस्तर म नक्सली मन ले निपटे बर पुलिस अब एक्शन प्लान तैयार करत हवय। एखर तहत पुलिस नक्सला मन के हिट लिस्ट बनावत हे। ये लिस्ट म सीसी मेंबर से लेके प्लाटून कमांडर निशाना म रह ही। । पुलिस विभाग के नवा लिस्ट म छत्तीसगढ़ के जिला म पहिली ले सक्रिय अउ वर्तमान म सक्रिय बड़े ल लेके छोटे माओवादी मन के लिस्ट तैयार हे। बस्तर आईजी विवेकानंद सिन्हा ह बताइस कि माओवादी मन के हिट लिस्ट तैयार करे गेहे । एमा बस्तर के सक्रिय सीसी मेंबर ले लेके निचले कैडर के माओवादी मन के नाम रखे गेहे। इंखर एनकाउंटर बर विशेष रणनीति म कारय करे जात हे। काबर कि जादातर खूंखार माओवादी मन छत्तीसगढ़-तेलंगाना बार्डर म लिब्रेटेड जोन म हवय। एँखर सेती उँखर एनकाउंटर बर विशेष प्लानिंग के जरूरत हवय तभे कम्बाइन ऑपरेशन चलाए जाही।
नक्सली मन ले निपटे बर पुलिस के एक्शन प्लान तैयार
जगदलपुर। बस्तर म नक्सली मन ले निपटे बर पुलिस अब एक्शन प्लान तैयार करत हवय। एखर तहत पुलिस नक्सला मन के हिट लिस्ट बनावत हे। ये लिस्ट म सीसी मेंबर से लेके प्लाटून कमांडर निशाना म रह ही। । पुलिस विभाग के नवा लिस्ट म छत्तीसगढ़ के जिला म पहिली ले सक्रिय अउ वर्तमान म […]


text:
“सिरिफ येकरे सेती के हमन धंधावाली अन, वो मन मान लेथें के हमर देह ला कऊनो जिनिस के दाम मं बऊरे जा सकत हवय.” 30 बछर के मीरा अपन तीन लइका के संग साल 2012 मं, उत्तरप्रदेश के फ़र्रूख़ाबाद से दिल्ली आय रहिस. अचानक हार्ट अटेक आय रहे सेती ओकर घरवाला गुजर गे रहिस. वो ह अब जतक गुस्सा मं हवय अऊ वो ह ओतका थक गे हवय.
“वो मन जब मोला दवई देथें, तब इही करथें.” 39 बछर के अमिता के चेहरा, वो ला सुरता करत घिन ले भर जाथे. वो ह अंगरी करत बताथें के अस्पताल मं मरद सहायक धन वार्ड सहायक मन कइसने ओकर संग छेड़खानी करथें, कइसने ओकर देह ला हाथ ले टमड़थें. वो मन ला ये अपमान के डर रहिथे, फेर वो ह जाँच करवाय धन दवई सेती सरकारी अस्पताल मं जाथें.
45 बछर के कुसुम कहिथे, “जब हमन एचआईवी जांच बर जाथन, अऊ गर वो मन ला पता चल जाथे के हमन धंधावाली अन, वो मन मदद करे के बात करथें. वो मन कहिथें, ‘पीछे से आ जाना, दवाई दिलवा दूंगा.’ अऊ मऊका मिलत हमन ला गलत तरीका ले छुये ला धरथें. “कुसुम के बात सुनके ऑल इंडिया नेटवर्क ऑफ़ सेक्स वर्कर्स (एआईएनएसडब्ल्यू) के पूर्व अध्यक्ष समेत कतको लोगन मन येकर सहमति मं मुड़ी हलाय लागथें. एआईएनएसडब्ल्यू 16 राज के सामुदायिक संगठन मन के एक संघ आय, जऊन ह 4.5 लाख धंधावाली मन के अगुवई करथे.
उत्तर-पश्चिमी दिल्ली जिला के रोहिणी इलाका मं एक ठन सार्वजनिक भवन मं, पारी ह धंधावाली मन के एक ठन मंडली ले भेंट करथे. ये मन ले अधिकतर करा महामारी सेती कऊनो काम नई ये. जड़ कल्ला के मझंनिया मं वो ह मंडली बनाके संग मं बइठे हवंय अऊ खावत हवंय. वो मन करा स्टील के टिफ़िन डब्बा मं घर मं बने साग, दार अऊ रोटी हवय.
मीरा कहिथें के कऊनो अकेल्ला धंधावाली सेती इलाज मिले ह अऊ घलो मुस्किल होथे.
“ये लोगन मन मोला मझंनिया 2 बजे के बस अस्पताल आय ला कहिथें. वो मं कहिथें, ‘मंय तोर बूता करवा दिहूँ.’ अइसनेच बिन मतलब के नई हवय. वॉर्ड बॉय, जऊन ला हमन डॉक्टर समझत रहेन, ओकर संग फोकट मं देह संबंध बनायें जेकर ले दवई मिल जाय. कतको बेर हमर करा कऊनो चारा नई रहय अऊ हमन ला समझौता करे ला परथे. हमन हमेसा लंबा लाईन मं लगे नई रहे सकन. हमर करा येकर सेती टेम नई रहय. खासकरके, जब मोला क ऊ नो ग्राहक ले मिले ला होवय, जऊन ह अपन सुभीता मं आही. हमन ला इलाज करवाय ला होथे धन भूख ले मरे ला होथे.” मीरा गोठियावत रहिथे. ओकर आंखी मं आगि हवय, अऊ बोली मं ताना. “अऊ गर हमन कुछु कहिथन धन विरोध करथन, त हमन ला बदनाम करे जाथे के हमन धंधा वाली हवन. येकर बाद हमर बर कतको अऊ जागा बंद हो जाही.”
ये इलाका में दू सरकारी अस्पताल के तीर मं रहेइय्या धंधावाली मन के सेती रोज मझंनिया 12.30 ले 1.30 बजे तक ले एक घंटा के टेम देथें. ये टेम ह धंधावाली मन के एचआईवी अऊ दीगर यौन संचारित संक्रमन मन (एसटीआई) ले जाँच सेती पगुरे रखे हवय. ये सुभीता एनजीओ कार्यकर्ता मन के बिनती करे के बाद ये दूनो अस्पताल डहर ले सुरु करे गे हवय.
रजनी तिवारी, दिल्ली के गैर-लाभकारी संगठन 'सवेरा' मं कार्यकर्ता हवंय. ये संस्था धंधावाली मन के संग काम करते. रजनी कहिथें, “लंबा लाइन अऊ जाँच अऊ इलाज मं लगेइय्या बखत सेती धंधावाली मन भीड़ के लाइन मं नई लगेंव.” फेर लाइन मं लगे बखत कऊनो ग्राहेक के फोन आ जाथे, त वो मन चले जाथें.
रजनी बताथें के तऊन घंटा भर बखत घलो डॉक्टर ले मिल सके कभू-कभू मुस्किल हो जाथे. अऊ ये वो मन के सेती इलाज के सुविधा ले जुरे चुनौती के सुरुवात भर आय.
डॉक्टर सिरिफ एसटीआई सेती दवई लिखथें अऊ दिलवाथें. दिल्ली स्टेट एड्स कंट्रोल सोसाइटी के आर्थिक मदद ले सवेरा जइसने गैर सरकारी संगठन मन के डहर ले धंधावाली मन के सेती एचआईवी अऊ सिफ़लिस जाँच के किट बिसोय जाथे.
रजनी कहिथें, “कऊनो दीगर मइनखे जइसने धंधावाली मन ला जर, छाती मं दरद, अऊ सक्कर जइसने दीगर रोग के खतरा रहिथे. अऊ गर वॉर्ड बॉय ला पता चल जाथे के ये धंधावाली आंय, त वो मन ओकर सोसन करथें. रजनी के बात ह धंधावाली मन के बताय बात के गवाही देथे.”
मरद करमचारी मन बर, माई रोगी मन ले धंधावाली मन ला पहिचाने असान हो सकथे.
सामुदायिक भवन, जिहां माइलोगन मन मिलथें, वो ह अस्पताल ले थोकन दूरिहा मं हवय. महामारी ले पहिली, जब अमिता तियार रहय, त ग्राहक वो ला अस्पताल के गेट के आगूच लेगे ला आवंय अऊ कुछु मरद स्वास्थ्यकर्मी ये ला देखत रहंय.
अमिता कहिथें, “गार्ड ये घलो समझथें के एचआईवी जाँच सेती कागज के खास पर्ची धरे ठाढ़े ह धंधावाली आय. बाद मं, जब हमन जाँच सेती जावन, त वो मन हमन ला पहिचान लेथें अऊ एक-दूसर ला बता देथें. कभू-कभू, हमन ला लाइन मं लगे बगेर डॉक्टर ला दिखाय मं मदद सेती, ग्राहक के जरूरत परथे.” इहाँ तक ले के डॉक्टर ले सलाह लेगे, इलाज करवाय, अऊ दवई सेती अलग-अलग लाइन मं लगे ला परथे.
अमिता, 20 बछर पहिली तब अपन दू बेटा अऊ एक बेटी के संग पटना ले दिल्ली आगे रहिन, जब ओकर घरवाला ह वोला छोड़ देय रहिस. वो ला कारखाना मं रोजी मजूरी मं राखे गीस , फेर पइसा देय ले मना कर देय गीस, तब ओकर एक झिन संगवारी ह वोला धंधा करे के बारे मं बताइस. “मंय कतको दिन ले रोवत रहेंव के मंय ये काम नई करे ला चाहंव, फेर साल 2007 मं एक दिन मं 600 रूपिया के कमई बड़े बात रहिस, जेकर ले 10 दिन तक ले पेट भरे जा सकत रहिस.”
अमिता, मीरा, अऊ दीगर धंधावाली मन के कहिनी ले ये सफ्फा सफ्फा देखे जा सकत हवय के धंधावाली मन ला कइसने किसिम के खराब सोच के सामना करे ला परथे, जऊन ह ओकर इलाज के पहुंच ला कम कर देथे. साल 2014 के एक ठन रपट के मुताबिक ये मुस्किल मन के सेती वो अस्पताल मन मं अपन पेसा के बारे मं नई बतायेंव. नेशनल नेटवर्क ऑफ़ सेक्स वर्कर्स के तहत एडवोकेसी अऊ सेक्स वर्कर्स समूह डहर ले तियार ये रपट मं कहे गे हवय, धंधावाली मन ला अपमानित करे जाथे अऊ ओकर मीन मेख निकाले जाथे, वो मन ला लंबा बखत तक ले अगोरे ला मजबूर करे जाथे, बने करके जाँच नई करे जावय. एचआईवी जाँच करवाय ले मजबूर करे जाथे, निजी अस्पताल मन मं येकर जियादा फ़ीस वसूले जाथे, इलाज अऊ जचकी देखभाल करे नई जाय, अऊ वो मन के निजता ला टोरे जाथे.”
अमिता के गम पाय ह रपट के सार ला बताथें. वो ह कहिथें, “सिरिफ एचआईवी जइसने बड़े बीमारी सेती धन गरभपात सेती धन गर हमन उहाँ के स्तर मं क ऊ नो बीमारी के इलाज करवावत थक जाथें, तब हमन कऊनो बड़े अस्पताल मं जाथन. बाकि बखत, हमन झोला छाप डॉक्टर मन करा जाथन. गर वो मन ला मालूम चल जाय के हमन धंधावाली अन, त वो मन घलो फायदा उठाय के कोसिस करथें.”
कुसुम कहिथें के अइसने कऊनो घलो नई ये जेकर ले ओकर सामना होथे अऊ वो ह इज्जत करत होवंय. जइसनेच वो मन के पेसा के बारे मं पता चलथे, सोसन सुरु हो जाथे. गर देह संबंध नई, त पल भर सेती तोस होय ला चाहतें धन हमर अपमान करके मजा ले ला चाहथें. वो ह कहिथें, “बस किसी तरह बॉडी टच करना है उनको.” (बस कइसने करके देह ला छुये ला हवे वो मन ला).”
डॉक्टर सुमन कुमार विश्वास, रोहिणी मं डॉक्टर हवंय, जऊन ह एक गैर-लाभकारी संगठन के दफ्तर मं धंधावाली मन के इलाज करथें. वो ह कहिथें, नतीजा ये होथे के धंधावाली मन ला इलाज सेती समझौता करे ला परथे. डॉक्टर सुमन धंधावाली मन ला कंडोम बाँटथें अऊ माइलोगन मन ला इलाज के सलाह देथें.
कोविड-19 महामारी ह धंधावाली मन के ऊपर खराब सोच ला बढ़ा दे हवय, जेकर ले वो मन के संग होवत सोसन अऊ जियादा बाढ़गे हवय.
एआईएनएसडबल्यू के वर्तमान अध्यक्ष पुतुल सिंह कहिथें, “धंधावाली मन के संग अछूत जइसने बेवहार करे जाथे. हमन ला रासन के लाईन ले खदेर दे जाथे धन आधार कार्ड सेती हलाकान करे जाथे... हमर एक झिन बहिनी के जचकी के मामला बिगड़ गे रहिस, फेर एंबुलेंस ह थोकन दूरिहा सेती 5,000 रूपिया ले जियादा लेय बिना आय ला मना कर दीस. हमन कइसने करके वोला अस्पताल लेके गेन, फेर स्टाफ के लोगन मन ओकर इलाज करे ले मना कर दीन अऊ किसिम-किसिम के बहाना मारे लगिन, एक झिन डॉक्टर ह देखे बर राजी होगे, फेर ओकर ले दूरिहा ठाढ़े रहय.” पुतुल कहिथें के हमन वो ला निजी अस्पताल ले गे रहेन, फेर आखिर मं ओकर लइका के परान चले गे.
****
माइलोगन मन के कहना हवय के निजी अऊ सरकारी अस्पताल ले कऊनो एक ला चुने भारी मुस्किल आय. अमिता कहिथें, “एक निजी अस्पताल मं हमन इज्जत के संग डॉक्टर ले सलाह ले सकथन.” फेर ये अस्पताल भारी महंगा हो सकथें. जइसने एक निजी अस्पताल मं गरभपात करे के फीस तीन गुना धन कम से कम 15,000 रूपिया तक होथे.
सरकारी अस्पताल के संग दिक्कत ये घलो हवय के वो मन काग़ज़ी कार्रवाई ऊपर भारी ज़ोर देथें.
28 बछर के पिंकी अपन चेहरा अऊ घेंच ले कपड़ा ला हेरथें अऊ एक ठन भयंकर चिन्हा ला दिखाथें. ग्राहेक ले मयारू बन गे एक झिन ग्राहेक ह डाह मं ओकर घेंच ला काटे के कोसिस करे रहिस. ये घटना के बाद वो ह सरकारी अस्पताल काबर नई गीस ओकर कारन बतावत कहिथें, “लाखों सवाल करे जतिस, पहिचान फोर दे जातिस, हो सकत रहिस के मामला पुलिस मं घलो चले जातिस. फेर जब हमन ले अधिकतर लोगन मन गांव के अपन घर छोड़ के आथ त हमन रासन कार्ड धन अइसने कागजात धर के संग मं नई आवन.”
मार्च 2007 के भारतीय महिला स्वास्थ्य चार्टर मं बताय गे हवय के धंधावाली मन ला “सार्वजनिक सेहत सेती खतरा” के रूप मं देखे जाथे. 10 बछर बाद, इहाँ तक के देश के रजधानी मं घलो हालत थोर बहुत बदले हवय. अऊ महामारी ह धंधावाली मन ला अऊ जियादा कोंटा मं धकेल दे हवय.
अक्टूबर 2020 मं, राष्ट्रीय मानवाधिकार आयोग ह कोविड-19 ला लेके माइलोगन मन के हक ऊपर मं सलाह जारी करे रहिस. रपट कहिथे के धंधावाली मन के हालत अऊ जियादा खराब होय हवय – तऊन मन के रोजी रोटी ऊपर असर होय हवय जऊन माईलोगन मन एचआईवी पॉज़िटिव रहिन अऊ वो मन एंट्री-रेट्रोवायरल थेरेपी लेय नई सकत रहिन, अऊ पहिचान ले जुरे दस्तावेज नई होय सेती बनेच अकन धंधावाली मन ला सरकार के कल्यानकारी योजना के लाभ नई मिलिस. आखिर मं, एनएचआरसी ह धंधावाली मन के ऊपर अपन बयान ला घलो संशोधित करिस, वो मन ला अनौपचारिक मजूर के रूप मं पहिचाने जाय के सुझाव दीस, जेकर ले वो मन ला मजूर मन ला मिलेइय्या लाभ अऊ कल्यानकारी योजन मं सामिल होय के हक मिल गे. सुझाव मं कहे गे के धंधावाली मन ला मानवीय अधार ले राहत देय जाय.
दिल्ली के ह्यूमन राइट्स लॉ नेटवर्क के वकील स्नेहा मुखर्जी कहिथें, कोविड बखत हालत अऊ खराब रहिस, जब सरकारी अस्पताल मन मं धंधावाली मन ला कहे गे रहिस के ‘हमन तुमन ला छुवन घलो नई, काबर तुमन वायरस बगरा सकत हव.’ अऊ वो मन ला दवई देय अऊ जाँच करे ला छोड़ देय गीस.” स्नेह के मुताबिक मानव तस्करी विधेयक, 2021 के मसौदा सब्बो धंधावाली मन ला तस्करी के सिकार अऊ पीड़ित के रूप मं देखथे; अऊ एक बेर कानून बन जाय के बाद धंधावाली मन ला धंधा करे अऊ भारी कठिन हो जाही. स्नेह संसो करत कहिथें के येकर ले धंधावाली मन बर इलाज के सुविधा पाय अऊ घलो मुस्किल हो जाही.
साल 2020 ले पहिली, कऊनो धंधावाली ह एक धन दू ग्राहेक ले एक दिन मं 200-400 रूपिया अऊ महिना मं 6,000-8,000 रूपिया कमाय सकत रहिस. कोविड-19 सेती देश भर मं पहिली लॉकडाउन के बाद ले, महिनो तक ले कऊनो ग्राहेक नई होय सेती, अधिकतर मन ला अनौपचारिक मजूर मन के जइसने, धंधावाली मन ला लोगन के मदद अऊ दान के भरोसे गुजारा करे परिस. तब सबले कम खाय के घलो हिसाब रखे ला परत रहिस, अइसने मं इलाज धन दवई के त सवालेच नई उठय.
एआईएनएसडब्ल्यू के समन्वयक अमित कुमार कहिथें, “मार्च 20 21 मं त रासन घलो मिले ला बंद हो गे. सरकार ह धंधा वाली मन के मदद सेती कऊनो योजना सुरु नई करिस. महामारी के दू बछर बीते ला हवय अऊ वो मन ला अब तक ले ग्राहेक मिले मं मुस्किल आवत हवय. खाय के कमी ला छोड़, जीविका नई होय सेती अऊ परिवार ला ओकर पेसा के बारे मं पता चले सेती, वो मन ला मानसिक सेहत ले जुरे कतको दिक्कत ला घलो झेले ला परत हवय.”
साल 2014 के रपट के मुताबिक, भारत मं 800,000 ले जियादा धंधावाली हवंय. रजनी तिवारी के मुताबिक, दिल्ली मं करीबन 30,000 धंधावाली हवंय. करीबन 30 एनजीओ वो मन के संग काम करथें. हरेक के कोसिस हवय के वो मन करीबन 1,000 धंधावाली मन के बेर के बेर जाँच करवा सकेंय. ये माइलोगन मन अपन आप ला रोजी मजूर के रूप मं देखथें. उत्तर प्रदेश के बदायूं जिला के 34 बछर के बेवा रानी कहिथें, “हमन, येला सेक्स वर्क कहिथन, बेसुवावृति नई. मंय रोज कमाथों अऊ खाथों. मोर एक जगा तय हवय. मंय हरेक दिन एक धन दू ग्राहेक लाय सकथों. हरेक ले मोला 200 ले 300 रूपिया मिल जाथे.”
आमदनी के जरिया वो मन के पहिचान के सिरिफ हिस्सा भर आय. मन्जिमा भट्टाचार्या कहिथें, ये सुरता रखे ह महत्तम आय के धंधा वाली एकेच माइलोगन, एकेच महतारी, दलित माइलोगन, अनपढ़ माईलोगन, प्रवासी माईलोगन मन घलो हवंय. जम्मो दीगर पहिचान घलो वो मन ले जुरे हवंय जऊन मन ओकर जिनगी के रद्दा ला तय करे हवंय.” मन्जिमा, मुंबई मं समाजिक कार्यकर्ता अऊ नारीवादी विचारक आंय. वो ह ‘इंटिमेट सिटी’ नांव के किताब लिखे हवंय. ओकर किताब येकर बात करथे के वैश्वीकरन अऊ मसिनीकरन ह ‘देह बेचे के कारोबार’ (सेक्शुअल कॉमर्स) ला कइसने असर करे हवय. वो ह कहिथें, “बनेच अकन मामला मं, माईलोगन मन अपन जरूरत ला पूरा करे सेती कतको किसिम के अनौपचारिक बूता करथें: दिन के एक बेर मं घरेलू काम. दूसर बेर मं देह बेचे के धंधा, अऊ तीसर बेर कऊनो घर-सड़क बनाय जइसने काम धन कारखाना मं मजूरी.”
सेक्स वर्क के संग कुछु तय नई रहय. रानी कहिथे, “गर हमन काम सेती ककरो घर बऊरे ला परथे, त वो लोगन घलो दलाली लेथे. गर ग्राहेक मोर आय, त मंय हरेक महिना 200 ले 300 रूपिया भाड़ा देथों. फेर गर वो ह दीदी (घर मलकिन) के ग्राहेक आय, त मोला वोला एक तय रकम देय ला परथे.”
वो ह मोला एक अइसने इमारत मं ले जाथे, जिहां के मालिक ये भरोसा करे के बाद के हमन ओकर पहिचान बताके वोला खतरा मं नई डारन, हमन ला तय खोली ला दिखाथे. ये खोली मं एक बिस्तरा, आइना, भगवान के फोटू अऊ धूपकल्ला सेती एक ठन जुन्ना कूलर लगे हवय. दू जवान माइलोगन मन बिस्तरा मं बइठे मोबाइल देखे मं लगे हवंय. दू मरद बालकनी मं सिगरेट पियत हवंय अऊ अपन नजर दूसर डहर कर लेथें.
‘दुनिया के सबले जुन्ना पेसा’ (मतलब कमई बर अपन देह ला बऊरे) मं पसंद के सवाल ऐतिहासिक रूप ले जटिल हवय, जेकर जुवाब मिल पाय मुस्किल आय. अपन पसंद मं जोर देय भारी मुस्किल आय, जब वो ला सही धन नैतिक नई मने जावत होय. भट्टाचार्या कहिथें, “कऊन माईलोगन ह अइसने मइनखे के रूप मं अपन पहिचान करे ला चाही जऊन ह देह बेचेके धंधा करे ला चाहत होय? येला अइसने समझे जा सकथे के क इसने नोनी मन सेती ये फोर के ये कहना मुस्किल होथे के वो ह अपन मयारू धन संगवारी संग देह संबंध बनाय मं मंजूरी दे हवय, काबर येकर ले वो ह ‘खराब’ टूरी जइसने देखे जाही.”
ये बखत, रानी ला पता नई ये के वो ह अपन बाढ़त लइका मन ले काय कहय के वो मन के खाय ले लेके घर के भाड़ा, इस्कूल के फीस, अऊ वोमन के दवई सेती ओकर दाई पइसा कहाँ ले लानथे.
ये कहिनी मं सामिल धंधा वाली मन के नांव, वो मन के पहिचान उजागर नई होय सेती बदल दे गे हवंय.
पारी अऊ काउंटरमीडिया ट्रस्ट के तरफ ले भारत के गाँव देहात के किशोरी अऊ जवान माइलोगन मन ला धियान रखके करे ये रिपोर्टिंग ह राष्ट्रव्यापी प्रोजेक्ट ' पापुलेशन फ़ाउंडेशन ऑफ़ इंडिया ' डहर ले समर्थित पहल के हिस्सा आय जेकर ले आम मइनखे के बात अऊ ओकर अनुभव ले ये महत्तम फेर कोंटा मं राख देय गेय समाज का हालत के पता लग सकय.
ये लेख ला फिर ले प्रकाशित करे ला चाहत हवव? त किरिपा करके [email protected] मं एक cc के संग [email protected] ला लिखव
अनुवाद: निर्मल कुमार साहू


text:
शोषण के बहुत अकन रूप होथे। हमन छत्तीसगढ राज आन्दोलन संग जुड़े राहन त राजनीतिक शोषण के बात करन। आने-आने राज ले आए लोगन हमर शासन-प्रसाशन के अधिकार म बइठगे हवंय अउ हमर अस्तित्व के, हमर चिन्हारी के संहार करत हें, हमर मुंह के कौंरा ल नंगावत हें।
काबर बाहरी लोगन के पिछलग्गू बने ले हम बांचे नइ पावत हन.. ?
शोषण के बहुत अकन रूप होथे। हमन छत्तीसगढ राज आन्दोलन संग जुड़े राहन त राजनीतिक शोषण के बात करन। आने-आने राज ले आए लोगन हमर शासन-प्रसाशन के अधिकार म बइठगे हवंय अउ हमर अस्तित्व के, हमर चिन्हारी के संहार करत हें, हमर मुंह के कौंरा ल नंगावत हें। तब ये सपना देखे गे रिहिसे के […]


text:
मंय जामनगर जिला के लालपुर तुका के सिंगाच गाँव के एक ठन रबारी परिवार ले हवंव. लिखे ह मोर बोर नवा आय, मंय कोरोना काल ले लिखे ला सुरु करे रहेंव. मंय गड़रिया समाज मन बर काम करेईय्या एक ठन गैर-सरकारी संगठन के संग समाज संघटक के रूप मं काम करथों. मंय बहिर के छात्रा अंव, अऊ माई बिसय के रूप मं गुजराती के संग कला मं स्नातक करत हवंव. बीते 9 महिना ले अपन समाज के लोगन मन मं सिच्छा डहर जागरूकता अऊ रूचि लाय के काम करत हवंव. मोर समाज मं माइलोगन मन मं सिच्छा के हालत चिंता करे लइक गिरे हवय. इहां तुमन ला बहुते कम पढ़े-लिखे माईलोगन मन मिलहीं.
मूल रूप ले हमन चरन, भरवाड़, अहीर जइसने दीगर समाज मन के संग मेढ़ा पाले-पोसेइय्या गड़रिया समाज के रहेन. हमन ले कतको मन अब अपन पुरखौती के बेवसाय ला छोर दे हवंय अऊ बड़े कम्पनी धन खेत मन मं मजूर हवंय. अइसने माईलोगन मन घलो हवंय, जऊन मन कारखाना मन मं अऊ खेत मं मजूरी करथें. समाज ये माइलोगन मन ला अऊ ओकर काम ला मंजूर करत हवय, फेर मोर जइसने अकेल्ला काम करेइय्या मन ला समाज ले मंजूरी मिले मं मुस्किल हो जाथे.
एक ठन जोड़ा के मंझा मं होवत काल्पनिक गोठ-बात पृष्ठभूमि मं होवत हवय जब कवि हा अपन कविता लिखथे :
भारत : सुन, तोर नऊकरी, धन काम एक चीज आय, फेर मोर दाई-ददा... ओकर बढ़िया तरीका ले सेवा करे ला चाही. तोला पता नई ये के आज मंय जऊन कुछु घलो हवंव वोला बनाय मं मोर बर कतक तकलीफ सहे हवंय.
जस्मिता : अरे हव, मोला कइसने पता चलही. मोर दाई-ददा मन मोला अभिचे-अभिचे अगवा करके लाय रहिन जब मंय पूरा-पूरी बनके तियार रहंय.
भारत : मोला तंय काबर ताना मारत हवस? मंय सिरिफ अतके कहत रहंय के मंय उहाँ कमाय बर हवंव. मंय चाहत हवंव के तंय घर के देखभाल कर अऊ आराम के जिनगी जी. तोला अऊ का चाही?
जस्मिता : हव, मोला अऊ का चाही. मंय – एक ठन बेजान जिनिस. कऊनो जिनिस के साध कइसने हो सकत हवय? मंय घर मं बूता करहूँ अऊ मऊज करहूँ, महिना के आखिर मं तोर आगू हाथ पसारहूँ अऊ तोला पइसा मांगहूँ अऊ गर तंय बगिया गे, त मंय वोला घलो सहन करहूँ. काबर तंय काम करत रहिबे, अऊ मंय घर मं बइठे होहूँ.
भारत : तंय मुरख होगे. तंय अपन परिवार के सान अस. मंय तोला बहिर मं नारा लगाय ला नई दे सकंव.
जस्मिता : हव, हव, तंय सही हस. मंय तोर सेती बिसोर देय रहंय के जतको माइलोगन मन बहिर मं बूता करथें निल्लज अऊ चरित्रहीन आंय.
ये ह सच्चाई आय. हरेक हमन ला अपन जिम्मेवारी के सुरता कराय बर तियार हवय. वो मन वो ला ये बताय सेती आतुर हवंय के वोला का करे ला चाही फेर कऊनो नई पूछय...
हक
मोर कापी गंवा गे
जऊन मं मंय अपन हक मन ला लिखे रहेंव.
मोर जिम्मेवारी मोर चरों डहर
किंदरत रहिथे नजर के आगू.
मोर हक गंवा गे हवय, वोला खोजव.
मंय अपन करतब डहर ईमानदार हवं
मोला घलो अपन हक के दावा करे ला देवव.
तोला ये करे ला चाही, येला अइसने कर
कभू-कभू पूछ घलो लेतव
मोला घलो का चाही.
तुमन ये करे नई सकव.
तुमन ला अइसने नई करे ला चाही.
कभू त कहव
तुमन जऊन चाहव करे सकत हव.
मोर समझ असीमित हवय.
मोर नरमता अनंत आय .
फेर कभू-कभू खजाना
मोर सपना के तोर अंजरी मं.
मंय ये बाड़ा ला जानथों
तोर ले हवय भारी बढ़िया.
कभू-कभू मोला उड़े ला देवव
बिट नीला अकास मं.
माईलोगन मन ला लंबा बखत ले दबा दे गे हवय.
मोला कम से कम खुल के साँस लेय ला देवव.
नईं, पहिरे के अजादी नई
धन येती-वोती घूमे.
तोला घलो पूछे ला चाही
मोला जिनगी ले का चाही.
अनुवाद: निर्मल कुमार साहू